
UVOD 

Drugi nam je Vatikanski koncil stavio m srce da obnavljamo redov¬ 
nički život u duhu utemeljitelja. I izdavanje ovih pisama je na poseban 
način traganje za izvorom, ali i korak bliže velikom apostolu krvi Kristo¬ 
ve - sv. Gašparu del Bufalo i upoznavanju karizme Družbe misionara pre¬ 
dragocjene krvi koju on osnova prije 173 godine. 

Poznato je iz života sv. Gašpara da je on osobno u početku držao du¬ 
hovne vježbe svojoj braći misionarima. Kad mu to kasnije iz praktičnih 
razloga više nije bilo moguće, Gašpar im je od 1826. do 1837. upućivao 
svake godine (osim 1828.) okružnice za duhovne vježbe. Jedanaest se da¬ 
kle puta sv. Gašpar uprisutnjivao među svojom braćom misionarima u po¬ 
sebnom vremenu milosti, kako i dasmo naslov ovoj knjižici, da bi im 
ocrtao njihovo zvanje, potakao ih m produbljivanje duhovnosti krvi Kri¬ 
stove; na ispitivanje u svrhu provjeravanja i produbljivanja apostolskog i 
duhovnog života i misionarskog poziva; na istinsko zalaganje oko zajed¬ 
ničkog života i rada. Ukratko, sve ono što očituje identitet Misionara pre¬ 
dragocjene krvi, ne samo što se tiče „Operaj evangelici’’ (svećenika) nego 
i „Convittori” (studenata konvikta) i „Fratelli inservienti” ili „Inservienti” 
(braće pomoćnika). Napisao im je i „Metodu ” kako se duhovne vježbe tre¬ 
baju održavati, koju također ovdje donosimo. 

Don Benjamino Conti C.PP.S. u Uvodu u talijansko izdanje ovih pi¬ 
sama (1985.) govori da je uloga okružnica bila „da budu ogledalo Misio¬ 
nara predragocjene krvi, te su one bile magna carta posebnog duha Usta¬ 
nove ne samo u vrijeme sv. Gašpara nego također i poslije njegove smrti. 
Značajno je ono što je zasvjedočio don Giovanni Merlini u vrijeme redo¬ 
vitog procesa za Gašparevu beatifikaciju i kanonizaciju u Albanu: ,,U raz¬ 
govoru o posljednjoj okružnici za naše duhovne vježbe o Pravilu, koju je 
uputio u rujnu 1837. godine, rekao mi je: ’Ovo je posljednja koju šaljem’, a 
zatim je manje-više dodao: ’Počet ću od početka, od prve koja im je bila 
poslana. ’ Ovdje ću reći da, bez da sam naznačio ovu posebnost don Biagia 
Valentinija, naredio mi je da pošaljem prvu okružnicu, kao što sam učinio 
1939. Onda sam mu rekao da je baš tako rekao sluga Božji. ” Slično je bilo 
i narednih godina. 

1892. godine vrhovna uprava Družbe osjetila je potrebu da tiska knji¬ 
žicu od 56 stranica „Metoda svetih duhovnih vježbi o Pravilu i poticajne 
okružnice sluge Božjeg Gospara del Bufalo Misionarima družbe presvete 
krvi koju je sam ustanovio”. Ova je knjižica odigrala vrlo važnu ulogu u na¬ 
šoj Družbi za čuvanje duha sv. Gašpara. Posebno što se tiče talijanske pro¬ 
vincije, napominjem da je do prije nekoliko godina, provincijal u svojoj 
godišnjoj okružnici o duhovnim vježbama upozoravao na određenu okruž¬ 
nicu sv. Gašpara koju je trebalo pročitati 

S ponovnim otkrivanjem duha utemeljitelja što ga je potaknuo II. va¬ 
tikanski sabor okružna pisma sv. Gašpara, kao uostalom i drugi njegovi za¬ 
pisi, dobili su veću važnost. Posljednji primjerci izdanja iz 1892. godine 
koji su bili pohranjeni u našoj provincijalnoj kući „nestali su”. Stoga je bi¬ 
lo potrebno pripremiti drugo izdanje. 

Imajući u vidu suvremenu osjetljivost u dodiru s povijesnim dokumen¬ 
tom uti iacet, nismo se zadovoljili s time da ponovimo izdanje iz 1892. 
godine. Prekopali smo sveske generalnog arhiva Družbe te smo pokušali 

pronaći izvorne tekstove Metode i okružnica što ih je sv. Gašpar poslao u I 

svoje vrijeme. Bili smo prilično sretni u našem traženju. Od okružnica našli mftoha 7 a nTTFtoVNF VTF7RF 

smo jednu pisanu rukopisom Sveca (okružnica iz 1833); druge je potpisao 

ili vrhovni tajnik d. Giovanni Merlini ili vrhovni podtajnik d. Camillo 

Rossi. I primjerak Metode i duhovnih vježbi je također Rossijev. 

Tiskani tekstovi su vjerni ižvorniku što nije uvijek bilo poštivano u iz¬ 
danju iz 1892. godine. ’’ 

U želji da se posve ne izgubi duh i osobni način izražavanja samog sv. 

Gašpara, odstupa ponekad ovaj hrvatski prijevod od današnjeg hrvatskog 
jezika. Naslovi i podnaslovi pojedinih pisama su redakcijski i trebaju slu¬ 
žiti boljem razumijevanju. Latinski tekstovi su ostali kao u izvornicima 
premda koji puta nisu bili navođeni savršeno prema Vulgati. Prijevod latin¬ 
skih tekstova stavljen je u bilješke. Ovaj pak, s obzirom na biblijske navo¬ 
de, uglavnom slijedi prijevod Biblije STARI I NOVI ZA VJET, urednici J. 

Kaštelan-B. Duda, Oerebro, Svveden, 1977. 

Zahvaljujem se svima koji su na bilo koji način doprinijeli izdavanju 
ove knjižice. 

Neka nam ova pisma budu trajno nadahnuće radosnog svjedočenja ži¬ 
ve, poklonstvene i otkupljujuće ljubavi Isusa Krista koji nas je otkupio svo¬ 
jom krvlju i korjenito življenje svog poziva. A neka sv. Gašpar bude naš 
vjerni zagovornik. 

Zagreb, 24. svibanj 1988. 

Blagdan Marije Pomoćnice kršćana p. VVilli Klein, C.PP.S. 


6 


Živjela predragocjena krv Isusa Krista 


METODA 

Za duhovne vježbe koje propisuje Pravilo 
naših zajednica 1 


Između ostalih korisnih opomena koje apostol Indije i naš sveti zaš¬ 
titnik Franjo Ksaverski piše u jednom pismu p. Gašparu Barzeu, stavlja mu 
na srce i ovo: da nikada u svojoj praksi ne izostavi godišnje duhovne vjež¬ 
be. Potrebno nam je, o cijenjena subraćo, da se često stavimo u Božju pri¬ 
sutnost, i u njegovu svjetlu čitamo knjige svoje savjesti te se tako pripre¬ 
mamo na onakvo predanje koje Bog — u skladu s milostima koje smo do¬ 
bili - od nas očekuje: Cuiplus datum est, plus requiretur ab eo 2 Ako se i 
sam sveti apostol Pavao bojao te je, dok je drugima propovijedao, sam sebe 
prekoravao, što moramo onda mi kazati u usporedbi s njim? Konačno, 
mi ne smijemo zaboraviti da je naš zadatak druge poticati na revnost. Sto¬ 
ga je potrebno da smo i sami oduševljeni i na poseban način ispunjeni. Sto¬ 
ga se rado povucimo u osamu; slušajmo glas Božji koji nam se u ovim dani¬ 
ma posebno obraća: Sonet vox tua in auribus meis; 3 nek nam ovo rasvijet¬ 
li razum i ražari srce da postanemo neumorni radnici Božjeg djela. Ovdje je 
kratka metoda za naše duhovne vježbe. 


1 Scritti del Fondatore (Regolamentij, svezak XII, str. 6-11. Manuskript obu¬ 
hvaća 6 listova rukopisa misionara đ. Camilla Rossia, koji ih potpisuje „Pro Segreta- 
no Generale”. Postoje neki ispravci (npr. Rossi piše „communita”, „commune” s 
dvostrukim ,,m”; sv. Gašpar je jedno ,,m” najčešće prekrižio) i dodaci sv. Gašpara 
koji je nadopisao: „Pregledano rujna 1835.” 

2 Komu je god mnogo dano, od njega će se mnogo iskati (Lk 12,48). 

2 Tvoj glas neka odjekne u mojim ušima (usp. Pj 2,14). 

Jutarnji dnevni red 


Poslije ustajanja, budući da se trebaju prvine dana posvetiti Gospodi¬ 
nu: Deus meus ad te de luče vigilo , 4 obavit će se sveto razmatranje. Pred¬ 
vodit će ga glasno onaj koji je određen da navijesti Božju riječ u ovim sve¬ 
tim danima, a koju će trebati dobro utkati u privatne molitve i u najuzvi- 
šenije vježbanje ponizna života, budući da je napisano da Bog daruje mud¬ 
rost onome koji je ponizan, koji je malen pred njim: Sapientiam praestans 
parvulis. 5 Ovo razmatranje će obaviti cijela zajednica, prihvaćajući prosli- 
jed odvijanja metode sv. Ignacija, kojega treba prilagoditi samim našim za¬ 
jednicama, o pojedincima koji slušaju riječ Božju. Razmatranje će završiti 
u određeno vrijeme kada se običava slaviti prvu misu pod kojom će svaki 
misionar redom predmoliti krunicu, a sva će zajednica prisustvovati 
povučeno i pribrano moleći duh skrušenosti i u isto vrijeme nježnosti pre¬ 
ma otajstvima predragocjene krvi Isusove. Nakon prve mise uslijedit će 
druge. Potom će svi doručkovati, a iza doručka slijedi obnova u kojoj će 
sudjelovati, tamo gdje su konvikti, osim misionara i u isto vrijeme i sami 
studenti konvikta u njihovoj privatnoj kapeli ili u drugoj sobi koju će oda¬ 
brati ukoliko nedostaje druga kapela, što ne bi trebalo biti, izmolit će se¬ 
dam pokorničkih psalama, a potom litanije, svoje molitve, sv. krunicu (tj. 
jednu trećinu). Poslije obnove odvojit će se malo slobodnog vremena za 
razmišljanje u sobi o dotičnim stvarima, a gospoda studenti konvikta na 
isti će se način prihvatiti duhovnih stvari te općenito tražiti posebno ras- 
vjetljenje koje Bog daje u samoći duhovnih vježbi. Potom će se izmoliti 
zajedno mali časovi u našoj privatnoj kapeli, a tamo gdje su konvikti i 
gospoda studenti konvikta pridružit će se toj psalmodiji, i u onom slučaju 
kad već neki običavaju moliti čas u čast Blažene Djevice Marije. Sat prije 
ručka gospoda misionari otići će na probu za misne ceremonije dok će 
izučavanje misnih rubrika, časoslova i obrednika biti petkom kroz cijelu 
godinu. U to vrijeme gospoda studenti konvikta obavit će pobožnosti križ¬ 
nog puta, i ako bude trebala kapela za tu pobožnost, proba za misne cere- 
minije se može obaviti u našoj knjižnici. Pola sata prije ručka, uključivši i 
ispit savjesti, na što će se dati znak zvonom četvrt sata prije, ići će se na 
pohod Presvetom, izmolit će se sedam prikazanja božanskoj krvi kojima 
će se pridružiti ona posebna molitva pomazanja duhom što više odgovara 


4 Bože moj, od zore tebe tražim (usp. Ps 63 /62/, 2). 

5 Neuka uči (Ps 19/18/, 8). 


unutarnjem raspoloženju duše. Za stolom, izjutra i navečer, čitat će se 
život sv. Franje Ksaverskog i pisma koja je napisao sam svetac. Izjutra se 
neće smjeti nikad propustiti čitanje Sv. pisma i martirologija. Za vrijeme 
odmora pričat će se u svetom oduševljenju o sličnim stvarima kao i pod 
duhovnim vježbama, tako da sve ide za tim da nas oduševi za studij na veću 
slavu Božju. 

Poslijepodnevni dnevni red 

Poslije obnove, uz uobičajeni znak zvonom četvrt sata prije, krenut 
će se na večernju i povečeije, imajući u vidu ono što se reklo o manjim 
časovima. Poslije povečerja bit će moguća kraća dvorišna šetnja, bez krše¬ 
nja šutnje, a moći će se samo ispod glasa voditi duhovni razgovor, ili u za¬ 
jednici ili s posebnim duhovnim vođom, ili će se pak šetati, čitajući koju 
duhovnu knjigu, ali uvijek bez kršenja šutnje. 

U dvadeset i tri sata bit će obnova samo za gospodu studente konvik¬ 
ta, tamo gdje postoje konvikti, a u to vrijeme gospoda misionari će na dru¬ 
gom prikladnom mjestu moliti sedam pokorničkih psalama i na koncu tre¬ 
ći dio krunice, kao što je bilo rečeno za studente konvikta. Tamo gdje ne¬ 
ma konvikta, obavit će se druga obnova za misionare, prepuštajući slobodi 
njihova duha moljenje pokorničkih psalama, ili će se obaviti privatni križ¬ 
ni put u kapeli, moliti krunicu itd., ili se pak više posvetiti misaonoj mo¬ 
litvi, razgovarati s vlastitim vođom itd. u vremenu koje je i tijekom dana 
slobodno od zajedničkih aktivnosti. 

Na koncu će biti zajedničko razmatranje Pravila upotrebljavajući za 
tu stvar lipanjski priručnik posvećen klanjanju predragocjenoj krvi. Dnevni 
red će se tako organizirati da će se prije večere imati jutarnja i hvalbene 
molitve za slijedeći dan. Na kraju večernjih molitava konačno će se izmo¬ 
liti molitve sretne smrti. 

Dnevni red braće 

Izjutra će prisustvovati razmatranju i misi krunice predragocjene krVi. 
Tokom samog jutra na poseban način će poštivati šutnju i, radeći prema 
svojim obvezama, razmatrat će otajstva naročito ona muke i smrti Isuso¬ 
ve. Dužnost je poglavara da rasporedi stvari tako da tijekom odvijanja 
duhovnih vježbi imadnu dovoljno vremena za razgovor s vlastitim vođom 
i neka se pokuša, koliko god je to moguće, da se ne izlazi iz kuće, barem ne 
često. 

U vremenu poslije ručka, dok misionari mole večernju i povečerje, 
braća će obaviti pobožnosti križnog puta prije nego što se otvori crkva; 
poslije križnog puta odmah će uslijediti obnova i konačno, u dvadeset i 
tri sata u kapeli duhovnih vježbi, izmolit će sv. krunicu koju može započe¬ 
ti jedan od braće. Gdje postoje pak konvikti, pričekat će da najprije misio¬ 
nari izmole pokorničke psalme, a potom se, ako je to moguće, pridružiti 
njima u krunici. Navečer će obaviti redovite zajedničke molitve. 

Upozorenja 

Devetnicu u čast sv. Franji Ksaverskom moći će se obaviti u ono vri¬ 
jeme koje se bude smatralo zgodnijim za narod i koje neće tražiti doli nez¬ 
natne izmjene dnevnog reda. 

Duhovne vježbe o Pravilu moći će propovijedati ili samo jedan misio¬ 
nar ili dvojica naizmjenice. Ako ga ne odredi sam ravnatelj Ustanove, ili 
onaj koji za to ima ovlast, zbor zajednice će odlučiti čija će biti dužnost 
priskrbiti toliko dobro. Osim toga, osam dana prije duhovnih vježbi misio¬ 
nari će održati zbor i, da bi se načinio dnevni red, pročitat će se ovaj pra¬ 
vilnik unutar dnevnog reda, u blagovaonici, dan prije uvoda u duhovne 
vježbe, i ako bude postojalo kakvo okružno poticajno pismo tom će se pri¬ 
likom čitati na isti način, u blagovaonici. 

Navečer, za vrijeme otvaranja duhovnih vježbi, zapjevat će se pjesma 
Veni Creator Spiritus, koja će se još pjevati svakog jutra prije razmatranja 
kojeg će se na glas propovijedati. Na kraju razmatranja bit će mali nago¬ 
vor. Prije obnove izmolit će se molitva: Veni Sancte Spiritus, reple tuorum 
itd. u obliku molitve, potom Zdravomarija sa zazivom: Sedes Sapientiae, 
a na koncu obnove jedan Očenaš i Zdravomarijo u čast sv. Franji Ksaver¬ 
skom i strelovita molitvica: Vječni Oče itd. Nije na odinet spomenuti ov¬ 
dje kako je često sv. Franjo Ksaverski zazivao Duha Svetoga. 


TOČKE 

o kojima trebaju razmišljati gospoda misionari za vrijeme obnove 

1. Dužnost je misionara težiti za svetošću za to prikladnim sredstvi¬ 
ma. Treba se objasniti kako nas pravila, tako rekući, vode za ruku u veli¬ 
kom duhu Božjemu, samo ako ih slijedimo. 


2. Dužnosti misionara prema svojoj subraći i način kako trebamo je¬ 
dan drugoga međusobno izgrađivati u zajednici. 

3. Dužnosti misionara, bilo da su one u raznim dušobrižničkim po¬ 
slovima koji se obavljaju iz naših misionarskih kuća, ili su to privatne ili 
javne duhovne vježbe ili pučke misije. Prema ovoj metodi potrebno je, gdje 
je moguće, govoriti o svetoj misi, ispovijedi, načinu naviještanja Božje ri¬ 
ječi, o samoodricanju, poštivanju trpljenja, smislu molitve, poniznosti i 
poslušnosti. Bez poslušnosti se ne može pravilno vršiti sveta služba koju 
nam je Bog povjerio; neka svaki misli na to da vir obediens loquetur vic- 
torias . 6 


TOČKE 

gospodi studentima konvikta 

1. Dužnosti studenta konvikta kod ispita savjesti su razmatranje zna¬ 
kova njegova poziva i sredstava za dozrijevanje njegovog poziva. 

2. Dužnosti studenta prema zajednici u kojoj živi i kako je pravilo 
sredstvo za izgradnju zajednice. 

3. Dužnosti studenta koji se priprema za vanjski apostolat; sveti cilj 
prema kojemu treba težiti od samog početka svog životnog puta. 


TOČKE 

braći 


1. Dužnosti brata u pogledu unutarnje čistoće srca i praktični uvod na 
pripravu za primanje svetih sakramenata i to s takvim držanjem koje po¬ 
kazuje početak jednog novog života. 

2. Dužnost brata prema subraći i prema zajednici, za čiju dobrobit 
doprinosi točnim vršenjem svojih dužnosti. 


6 Poslušan čovjek naviješta pobjedu (usp. Izr 21,28). 

3. Praktične upute braći da bi spojili duhovni život sa svojini poseb¬ 
nim dužnostima, a da pri tome ne zapuste unutarnju molitvu te da stalno 
obnavljaju život u Božjoj prisutnosti. 

Završimo ove upute spasonosnim poklikom. Neka nas Gospodin vodi 
u svetoj poniznosti; neka nam pokaže svoju volju za naše i tuđe spasenje i 
neka nam pokaže prave putove. Tako ćemo po dobru koje činimo postići 
mnogo zasluga i konačno pravo sjedinjenje s Bogom i vječnu radost u ne¬ 
bu: Justum deduxit Dominus per vias rectas, et ostendit Uli Regnum Dei . 7 
K tome cilju neka nas vodi mudrost svetaca: Dedit illi scientiam Sancto- 
rum; 8 preko njih nas uči truditi se tako da se jednog dana ne moramo bo¬ 
jati njegova božanskog suda: Honestavit illum in laboribus; 9 i konačno: 

Complevit labores illius, 10 tako da plodove molitve i zasluga apostolskog 
čovjeka dijeli drugima. Onima koje Bog poziva na službu crkve, ispunit će 
se uzvišeni planovi njegove božanske providnosti. Ponovimo opet: Com¬ 
plevit labores illius. 11 Amen: Tako neka bude. U 


Slavljen i hvaljen uvijek bio Isus, 
koji nas je otkupio svojom krvlju. 


OKRUŽNICE ZA DUHOVNE VJEŽBE 


ČAMILO ROSSI, zamjenik generalnog tajnika 


7 Pravednika vodi Gospodin pravim stazama i pokazuje mu Božje kraljevstvo 
(usp. Mudr 10,10). 

8 Obdario gaje mudrošću svetaca (na istome mj.). 

9 Cijenio ga je zbog njegova truda (na istome mj.). 

10 On usavršava njegove napore (na istome mj.). 

U Isto. 

1 - ISTINITI DUH BOŽJEG DJELA* 


1826 


Živjela predragocjena krv Isusa Krista 

Okružnica povodom duhovnih vježbi 
godine 1826. 


Misionarima 

Evo prošlo je dvanaest godina otkako naša sv. Ustanova, kako je već 
planirana, kroči svojim putem u Crkvi Isusa Krista. Lako se raspoznaje ko¬ 
liko ona odgovara potrebama našeg vremena u obnovi dostojanstva i apo¬ 
stolske revnosti biskupijskog svećenstva. U ovome pismu ne bih ulazio u 
pojedinosti, nego bih vam želio napisati riječi ohrabrenja. Prije svega radi 
se o tome, predraga subraćo, da u meni samome i u vama nanovo oživim 
istinski duh koji se sasvim nalazi u Božjem djelu. Ne može se zanijekati da 
nas je do sada sve ono što je u vezi s novim utemeljenjem prisiljavalo ulazi¬ 
ti u razna područja koja su od velike važnosti za naše dušobrižništvo. Za 
jednu sliku najprije se napravi skica, a onda se izradi slika, koja se zatim 
dovršava i usavršava. Isto je tako i s našim djelom: razvilo se u toj mjeri da 
sada može služiti na veću slavu Božju, kojemu jedinom služimo, te ga sada 
možemo usavršavati i oplemenjivati. 

I — Mistično kamenje 

Promatram naše misionare kao mistične opeke; oni su pogodni za 
gradnju i obistinjuje se riječ superaedificati super fundamentum Apostolo- 
rum, et prophetarum, ipso summo angulari lapide Christo Jesu. 1 Ali ove 


Okružnica „Misionarima” i „Braći” prepisana je iz knjige sastanaka kuće u 
Sonninu — u: Archivio delle case di Velletri Terracina e Sonrtino, str. 427—429. 
Za „Monita” i „Studentima konvikta” usp. Lettere Circolari, G VII, cart. 2, fasc. 
1, VI, 2. Jedan dio pisma braći pokazuje rukopis d. Diovanni Merlinia. 

1 Nazidani na pravom temelju — na apostolima i prorocima, a zaglavni je kamen 
sam Krist Isus (Ef 2,20). 

mistične opeke moraju se dati ugraditi udarcima tajanstvenog dlijeta. Ta¬ 
ko ćemo postići savršenstvo koje moramo imati u našem temelju: Scalpri 
salubris ictibus. 2 Upravo to se treba događati tokom ovih duhovnih vježbi, 
koje trebamo jako ozbiljno shvatiti, tako da od njih nastane mistična ra¬ 
dionica koja donosi vječni blagoslov. O, predraga braćo, dozvolite mi da¬ 
kle ponoviti sam za sebe, a i za vas: Oportet jam nos de somno surgere . 3 
Ovu riječ nisu sveci upućivali samo grešnicima koji se trebaju obratiti Bo¬ 
gu nego i svima otkupljenima, da teže za izvanrednom svetošću. Oportet 
da ne zaostanemo za onima kojima propovijedamo. Oportet da se naoru¬ 
žamo protiv našeg zajedničkog neprijatelja; on nas pokušava sve zavesti, 
posebno pak evanđeoske radnike svetišta koji se posvećuju izvanrednoj 
službi religije. Oportet da se međusobno srdačno ljubimo, s odvažnošću 
i nepobjedivom revnošću, da tako svi pripadamo Isusu Kristu. Oportet 
da napredujemo u kreposti, da živimo u stalnoj dubokoj poniznosti pred 
Bogom i blagosti prema bližnjima. Sve ovo treba stalno biti podupirano du¬ 
hom molitve i Božje prisutnosti. Vrijeme je da se u nama učvršćuje onaj 
unutarnji život, koji nas drži u ravnoteži prema vanjskom, da budemo svje¬ 
sni velike odgovornosti koju nosimo pred Bogom na temelju našeg jedin¬ 
stvenog i osobitog poziva. Zato govorimo: Exercebar et scopebam spiri- 
tum meum 4 J udicium enim sine misericordia hiis, qui praesunt . 5 

II — Poziv u Kongregaciju: ispit koji se mora obaviti 

Moramo se dakle pitati što nas je potaklo da pristupimo ovom djelu 
i kako smo do sada živjeli. Možda smo bili utučeni poteškoćama, dok smo 
trebali misliti na riječi superabundo gaudio in omni tribulatione nostra. 6 
Možda smo bili nemarni u ispunjavanju svojih dužnosti i izvršavanju naših 
Pravila. To zapravo predstavlja sve ono što mi drugima propovijedamo o 
našem poslanju: od njih zahtijevamo ono što smo i sami zaboravili živjeti. 
Pri tome imamo poznate izgovore koji u stvari nisu ništa drugo nego đa- 


volsko zavaravanje sub specie boni. Spremni su dobrotu zbuniti i preokre¬ 
nuti u njezinim principima i temeljima. Zaljubljen u vlastito mišljenje i 
prezirući tuđi savjet, moglo bi se pomisliti da netko pripada djelu sa sa¬ 
svim različitim ciljem od onoga koji Ustanova ustvari ima. To je siromašno 
ljudsko stanje i zaista je tako, kako kažu sveci: Svi smo mi bolesnici u veli¬ 
koj bolnici svijeta. Ah bolesti se liječe uljem krotkosti, blagosti i poučlji- 
vosti sa samoprijegorom, pobjedonosnom poslušnošću, u međusobnoj lju¬ 
bavi; strpljivo ohrabrujući jedan drugoga i konačno podnoseći sve posto¬ 
jano. Ne čine nas boljima zidovi hi zajedništvo, nego pobjeda nad našim 
samoljubljem, također i na duhovnom području. Isus Krist nas opet zove 
na mistično djetinjstvo da samo i jedino težimo za tim da Boga slavimo i 
spasimo duše i ništa drugo. Ovo je zapravo, htio bih se ovako izraziti, sa¬ 
vršeni nacrt svetosti koji nam nedostaje, a koji moramo po plodovima 
ovih duhovnih vježbi posve usvojiti. 

III — Obraćenje i posvećenje 

Expurgate vetus fermentum. 1 Induimini Dominum nostrum Jesum 
Christum 8 Jao nama ako budemo trebali Bogu davati račun za privrženost 
našim udobnostima, za ograničenost u mišljenju, za nepostojanost u do¬ 
brim odlukama i u zapostavljanju duhovnog života. Ah, Djelo će napredo¬ 
vati toliko koliko smo mi duhovni ljudi. Unatoč svim tjeskobama kojih 
neće nedostajati, neprijatelj ga neće pobijediti: Ćum infirmor potens 
sum.. 9 Inquirentes Dominum non minuentur omni bono. 10 Uvijek ćemo 
dobivati milost od našeg najmilosrdnijeg Oca koji nas je toliko ljubio i koji 
nas nježno ljubi. Pun blagosti pokazuje nam on svoje milosrdno srce koje je 
sigurno utočište onima koji čeznu za Isusom Kristom. Zar da nam se do¬ 
godi da mi, koji čuvamo nebeske dragulje i drugima ih dijelimo, postane¬ 
mo siromašni, opljačkani od svih dragocjenosti koje rese ljubljenu kćerku 
Sionsku? Ne čini našu svetost niti mjesto niti naša redovnička odjeća Sve¬ 
ti život, želja za savršenošću, žeđ za pravom nadnaravnom ljubavlju, vjera 
u Boga, spremnost da za njega bez oklijevanja primimo na sebe svaku 


2 Pod spasonosnim udarcima dlijeta (iz himna: Coelestis urbs Jerusalem, 4. ki¬ 
tica). 

3 Već je naime čas da se probudite od sna (Rim 13,11). ' 0čistite se od star0 S a kvasca (1 Kor 5,7). 

4 Razmišljam i ispitujem svoj duh (usp. Ps 77/76/, 7). 8 obucite se u Gospodina Isusa Krista (Rim 13,14). 

5 Moćnici će biti moćno kažnjeni (Mudr 6,6). 9 Jer ka.d god sam slab, onda sam jak (2 Kor 12,10). 

6 Pun sam utjehe; preobilna je radost moja zbog sve nevolje naše (2 Kor 7,4). * ^ ko P tra ^ e J^vu. ne tr P e oskudice (Ps 34/33/, 11). 


18 


19 


žrtvu — to je ono što nas čini svetima. Kako reče veliki P. Segneri, ljudi 
nas visoko cijene i poštuju; ali nije isto izgledati svet i to zaista biti: Non 
enim qui seipsum commendat ille probatus est, sed quem Deus commen- 
dat. 11 Ako još do sada u našem dušobrižničkom nastojanju nismo doživje¬ 
li veći trijumf Božje slave, to je stoga što naše riječi ne dolaze iz srca koje 
skrušeno prebiva podno križa, ili stoga što naše pokajanje nije bilo dovolj¬ 
no iskreno. 

Molimo jedni za druge i stavimo svu svoju tjeskobu u rane Isusa Kri¬ 
sta. Tamo ćemo naći lijek koji nas liječi, zatim okrepu, ohrabrenje i 
ozdravljenje. Treba nam na srcu biti naša Ustanova i svaki pojedinac koji 
joj pripada. Pozdravljajmo se međusobno in osculo sancto , 12 et in novitate 
vitae ambulemus} 3 I budni budimo da nas neprijatelj ne zavede, et pax 
Dei, quae exuperat omnem sensum, custodiat corda et intelligentias no- 
stras in charitate Dei, et patientia Christi Amen . 14 


1 - DJELO BOŽJE, STEPENICE PREMA NEBU 1826 


Braći 

Briga o vama duboko je utisnuta u naše srce, jer Bog nas ovako opomi¬ 
nje: Si quis suorum, et maxime domesticorum, curam non habet, fidem ne- 
gavit: 15 Ne bi bilo u redu drugima pružati kruh Evanđelja, a vas pustiti da 
gladujete. Stoga hvalite i slavite Boga jer je on onaj koji replet in bonis 
desiderium vestrum. 16 Naročito u ovoj godini u kojoj po duhovnim vjež¬ 
bama trebamo hitnu obnovu duha, svjedočimo vam da se brinemo za vas. 
Moja je želja da u ovo sveto vrijeme donesete tri odluke. Prvu u odnosu na 
Boga, drugu u odnosu na same sebe i treću u odnosu na zajednicu kojoj 
pripadate. 


I ~Bog 

Zahvaljujte Bogu da vas je izbavio od mnogih opasnosti kojih je pre¬ 
pun svijet oko vas. Recite sa sv. Marijom Magdalenom de Pazzi: O, vi sveti 
zidovi! Vi me doduše zatvarate, ali me i branite. Duboko ukorijenjena po¬ 
niznost, budno sjećanje na Božju prisutnost i račun koji morate položiti 
Gospodinu za njegove darove, to neka budu pašnjaci na kojima se dnevno 
hranite i kročite stazom kreposti. 


II — Vi sami 


11 Jer nije prokušan onaj koji sam sebe preporučuje, nego onaj koga Gospodin 
preporučuje (2 Kor 10,18). 

12 Svetim cjelovom (1 Sol 5,26; Rim 16,16). 

13 I mi živjeli novim životom (Rim 6,4). 

14 I mir će Božji, koji nadilazi svaki razum, čuvati srca naša i misli naše u ljubavi 
Božjoj i u Kristovom strpljenju. Amen (usp. Fil4,7). 


Mislite uvijek na to: Tko živi u misionarskoj kući, mora prije svega od¬ 
baciti staroga Adama. Time hoću reći da se trebaju odbaciti strasti, protiv 
kojih se mora posebno boriti, ako se želi Isusa Krista nasljedovati. Strplji¬ 
vost neka nadvlada vašu srdžbu, ljubav egoizam, a pravednost neka vas uči¬ 
ni točnima u ispunjavanju svojih dužnosti. Vi više ne pripadate sebi nego 


15 Ako se tko za svoje, osobito za ukućane, ne brine, zanijekao je vjeru (1 Tim 
5,8). 

1^ Život ti ispunja dobrima (usp. Ps 103/102/, 5). 

Isusu Kristu. Vaš svet život i dobar primjer bit će, želio bih ovako kazati, 
među svijetom stalne misije. Mi smo odgovorni kako za mudre, tako i za 
neuke. Mislite stoga na vaše poglede, vaše riječi i čitavo vaše držanje. Ako 
koji puta izbjegnete očima poglavara, nećete izbjeći Božjem oku koji vas 
čeka na svom sudu. 

III — Zajednica 

Uobičajeno je da se pogreške koje se dogode u zajednici pripisuju sa¬ 
moj zajednici, ali ja vas opominjem da promatrate zajednicu kao mistič¬ 
no polje na kojem se vježba u krepostima. Zar Bog ne uredi katkada tako 
da i dobri imaju kao neki veo pred očima, te vas za vaše dobro potiču na 
krepost... Pazite na sebe da ne budete uzrok ni najmanjem neskladu. Lju¬ 
bite šutnju, ne ogovarajte i ne podsmjehujte se drugima da ne povrijedite 
savršenstvo i ljubav. Sve iskoristite za raj i kažite „ne” svojoj vlastitoj volji. 
Uzmite na se slatko kao da je gorčina, a ono što je gorko kao daje slatko, 
tako ćete postati sveti. Tko god sije njivu, sije je s trudom i naporima. Na 
njivi Evanđelja sije se u bolima i protivnostima. Zar ste mislili da u zajedni¬ 
ci nema križeva? Ne zavaravajte se. Jeste li među nas došli samo iz ljudskih 
motiva? (Da možda izbjegnete prekoravanju, da se riješite očevog autori¬ 
teta, da ne obrađujete polje i živite na slaboj hrani ih iz sličnih razloga). 
Razmislite, braćo, o tome ako ljubite Ustanovu! Ispitajte sebe i ako kod 
drugih cijenite krepost, onda se neprestano vježbajte u njoj. Zajednica i 
svaki pojedini član treba nam zaista biti na srcu. Kod vas ne smije biti an¬ 
tipatije, odbojnosti, pristranosti i naprasitog ponašanja. Umjesto toga u 
zajednici u kojoj živite, neka vlada ljubav, poučljivost, poniznost, povjere¬ 
nje i iskrena želja za dobrobit kuće i mislite konačno na prolaznost 
zajednice u kojoj ste sada. Kratko rečeno: neka vam Djelo bude put u ne¬ 
bo. Tako neka bude. 

Napisano 12. studenog 1826. 

U ime gospodina kanonika del BUFALO, apostolskog misionara 
GlOVANNl Merlini, misionar, generalni tajnik 


MONITA 

Qui evangelizat in Exercitiis sciat prius šibi applićare, quae aliis in- 
sinuat, ne sit illi: Medice cura te ipsum; 18 et ne cum aliis predicaverit, 
ipse reprobus efficiatur. 19 Igitur coram Domino profusis lacrymis vacet, 
et longius loquatur ex exemplo, quod ex corde puro procedere debet. 

Qui praeest, sciat subesse. Regat fratres hortando, potiusquam impe- 
rando. Praecedat omnes exemplo, oratione, charitate; serviat indesinenter 
necessitatibus omnium hilari, ac prompto animo. 

Inter fratres sit discretio, suavitas in agendo, recta et sana educatio. 
Sit cor nostrum vacuum ab omnibus inoportunis. 

Amet unusquisque loqui eon Deo, et sit Apostolus in Ministeriis; 
contemplativus domi, juxta modum autem, et normam praescriptam. Sit 
demum Angelus in omnibus viis ejus. 

Studentima konvikta 

Ante oculos in Exercitiis habeant ftnem Instituti. Cognoscant omnes 
pugnanđum esse fortiter contra daemonem, qui cor juvenum specialiter 
eventitat. Hine Pater in špiritu reddat eos cautos, et circumspectos, et viam 
salutis, ut ita dicam, digito demonstret. 20 


1? „Opomene. 

Tko u duhovnim vježbama naviješta Evanđelje, neka prvo sam živi ono što govori 
drugima da se za njega ne može kazati: Liječnice, izliječi sam sebe; niti: Dok drugima 
propovijeda da sam ne bude odbačen. Zato treba to što se iz čista srca iznosi najprije 
u suzama razmišljati pred Bogom, a tek onda treba biti izgovoreno, i opet više djelom 
nego riječima. 

Tko je pretpostavljeni, mora znati biti i potčinjeni. On vodi braću više ohrabre- 
njem nego zapovijeđu. Sam prednjači primjerom, molitvom i kršćanskom ljubavlju, 
veselo i spremno neprestano služi svima. 

Među braćom neka vlada povjerenje, blagost u ophođenju i uzorno vladanje. Neka 
naše srce bude slobodno od svega što se ne priliči. 

Neka svatko radosno razgovara s Bogom. U dušobrižništvu neka bude apostol, a 
kod kuće kontemplativac, ali na pravi način i kako već pravilo zahtijeva. 

Na svim svojim putovima neka bude anđeo.” 

Liječniče, izliječi sam sebe (Lk 4,23). 

19 Dok drugima propovijeda da sam ne bude odbačen (usp. 1 Kor 9,27). 

20 „Neka za vrijeme duhovnih vježbi imaju pred očima cilj Ustanove. Svi moraju 
znati da se moramo snažno boriti protiv đavla, jer on napada uglavnom mlada srca. 
Neka ih zato duhovni otac čuva i štiti i neka im jasno, upravo prstom, pokazuje put 
k spasenju.” 


2 - APOSTOLSKI I DUHOVNI ŽIVOT* 


1827 



Živjela predragocjena krv Isusa Krista 

Okružnica povodom svetih duhovnih vježbi 
godine 1827. 


Misionarima 

Opet dolazi, cijenjena subraćo, spomena vrijedno vrijeme naših duhov¬ 
nih vježbi: Tempus visitationis advenit. 1 Evo najmilosrdniji Bog nas u 
svojoj ljubavi zove na tajanstveno brdo. Već je Mojsije primio iz grma naj¬ 
veće zapovijedi Svemogućega da bi ih zatim točno ispunio. Isto je tako i s 
nama; spremnost poći na brdo savršenstva i čuti glas najblažeg od svih oče¬ 
va, a onda predati drugima ono što smo sami primili. 

Imamo uzvišen poziv i odgovornost u službi dušobrižništva. To dolazi 
po svetim obavezama, talentima koje nam je povjerio zajednički Gospodin 
i konačno po nebeskim dragocjenostima koje je on položio u naše ruke. O, 
kako nas to samo čini malenima pred Bogom! Još se od svetišta i hrama ni¬ 
su odmakla neprijateljska raspoloženja: žaljenja vrijedan položaj našega 
vremena, škrti napor oko mudrosti svetih, mlakost u liturgijskoj službi i 
preziranje naših Pravila. Pravila nisu ništa drugo nego duhovna uputstva, 
koja nas podsjećaju na praktično ispunjavanje onih dužnosti koje smo pre¬ 
uzeli na podnožju oltara... O predragi, ovo su razlozi naših jadikovki pred 
Bogom, razlozi mnogih suza koje bi trebali proliti podno križa. U duhov¬ 
nim vježbama koje su održane prošle godine, uz božansko vodstvo, 
usmjerili smo posebnu pažnju onim poslovima i načinu rada koji se tiču 
naše Ustanove. Ove godine Bog nam upućuje spasonosnu opomenu za spo¬ 
menute nedostatke. Radi se točno o onome što su dva velika misionara, 

* Scritti del Fondatore, svezak XVIII, str. 400—401. 
1 Vrijeme pohoda je blizu (usp. Lk 19,44). 




blaženi Leonardo i časni P. Paolo della Croce, u međusobnoj ljubavi rekli 
jedan drugome: „Apostolski život ima svoje korijenje u unutarnjem živo¬ 
tu duha.” 

I - Duhovni život produhovljen ljubavlju 

Jesmo li dakle mi ljudi duha? Imamo li toliko ljubavi prema Bogu ko¬ 
ja bi bila dovoljna da nas postave na prag svetišta, te da budemo učitelji 
naroda i posvetitelji duša? Ah, ako u tišini ne plačemo nad ovim neprili¬ 
kama, koje čak i narod navode na plač, tada smo sicut aes sonans, et cym- 
balum tinniens... 2 Te ako u svojoj službi izgubimo i zdravlje, jao nama, ako 
to nije posve protkano ljubavlju: Si tradidero corpus meum ita, ut ardeam, 
charitatem autem non habuero, nihil sum. 3 Oh, blaženi mi ako nasuprot 
tome steknemo takav duhovni život koji je duša svakog apostolata! Tada 
će svaki u povučenosti moći zajedno s apostolom priznati i reći: Grada 
Dei sum id, quod sum... 4 Quid habes quod non accepisd? 5 Te: Non sum 
dignus voćari Apostolus... 6 Si quid gloriabor, gloriabor in infirmitatibus 
meis... Ego autem minimus sum Apostolorum... 8 Castigo corpus meum, 
et in servitutem redigo, ne cum aliis praedicaverim, ipse reprobus efficiar . 9 ' 
Ovo su, o predragi, quos diligo, charitate non ficta, 10 in visceribus Jesu 
Christi, načela koja nas uvode u unutarnji život i sabranost u Bogu. 
Tek tada može klicati duša koja se po ovim mislima u svetoj povučenosti 
skrila u rane Isusa Krista: Vivo ego (klikne) jam non ego, vivit vero in me 


2 Mjed stojeći, ili cimbal što zveči (1 Kor 13,1). 

Kad bih tijelo svoje predao da se sažeže, a ljubavi ne bili imao, ništa mi koristi¬ 
lo ne bi (1 Kor 13,3). 

4 Milošću sam Božjom ono što jesam (1 Kor 15,10). 

Sto li imaš što nisi primio (1 Kor 4,7). 

6 Ja nisam vrijedan da se zovem apostolom (1 Kor 15,9). 

? Ako se treba hvaliti, spomenut ću radi hvale ono što odaje moju slabost (2 
Kor 11,30; usp. 2 Kor 12,5.9). 

8 Ja sam uistinu najmanji među apostolima (1 Kor 15,9). 

Ja bijem svoje tijelo i vučem ga kao roba da sam ne budem odbačen pošto sam 
drugima propovijedao (1 Kor 9,27). 

10 Koje ljubim iskrenom ljubavi (2 Kor 6,6). 

11 U srcu Isusa Krista (usp. Fil 1,8). 

Christus. 12 Već je veliki duhovni učitelj P. Avila napisao da ćemo stado 
Gospodnje tek onda dobro pasti kad u našim srcima bude vladala sveta 
ljubav prema Bogu. Stoga je on često običavao ponavljati Isusove riječi 
upravljene Petru: Si amas me, pasce oves meas. 13 Ova sveta božanska lju¬ 
bav mogla je zaista potaknuti apostola da kaže: Optabam anathema esse 
pro fratribus meis. 14 Ova božanska ljubav ublažila je njegove patnje u apo- 
stolatu te je zadovoljno uzviknuo: Superabundo gaudio in omni tribulatio- 
ne. 15 Konačno ga je ova božanska ljubav stalno gonila da traži pravu mud¬ 
rost, a sve je ostalo držao najvećim blatom: Omnia arbitror ut stercora, ut 
Christum lucrifaciam... Omnia arbitror detrimentum esse propter eminen- 
tem scientiam Jesu Christi . 16 

II — Umrli samima sebi, živimo Kristu raspetome 

AU kako je moguće (rekli bi) biti toliko prožet tom nebeskom vat¬ 
rom? Trska je na poseban način pogodna za plamen jer je iznutra šuplja i 
lako se zapali. Jesmo U mi prazni od samih sebe? Sada si kod ovih duhov¬ 
nih vježbi moramo ispitati savjest na što nas Bog poziva: Fulgebunt justi, 
tamquam scintillae in arundineto discurrent. 17 U nama, da, u nama, a ne 
u zidovima niti u bližnjima ili klimi podneblja leži korijen našega zla, ko¬ 
jeg trebamo iščupati. Ovdje trebamo ozdravljenje; ako duhovno svemu i 
svima umremo, živjet ćemo tada samo i jedino Isusu Kristu raspetome. 
Dobro znam da ovo govorim ljudima duha i neka nas ne muči podli nepri¬ 
jatelj dobra. Neka ove istine posluže ad conflrmanda corda nostra 16 in 
charitate Dei, et patientia Christi . 19 Amen. 


2 - TRI CVIJETA PRESVETE DJEVICE MARIJE 


Opomene studentima konvikta 


Flores apparuerunt in terra nostra... Fulcite me floribus 20 

Iz vrta Crkve uzima Marija tri cvijeta i polaže ili u vaše ruke. Blještavo 
bijeli ljiljan, crvenu ružu i svijetlu ljubičicu. Ljiljan je znak čistoće savjesti 
i života; ruža označava iskrenu ljubav prema Bogu koja donosi najveću 
čistoću, čini nas savršenima i uzdiže naše srce k Bogu; ljubičica je simbol 
onog umiranja koje se traži u Evanđelju i po kojem dobivamo bijelo i crve¬ 
no, za čim čezne Zaručnik našeg srca, onaj koji je candidus, et rubicun- 
dus , 21 et pascitur inter lilia. 12 Slika ljiljana neka vas odijeli od svijeta, slika 
ruže neka vas sjedini s Isusom Kristom i slika ljubičice neka vam konačno 
udijeli plodove križa. 

Preblažena Djevica Marija pruža vam te cvjetove. Kad jednom budete 
ležali na umoru, neka ih opet nađe u vašim rukama i neka vas uvede u onu 
doriiovinu u koju su stigli oni koji su iskreno ljubili raspetoga. Amen. 


12 Živim - ali ne više ja, nego Krist živi u meni (Gal 2,20). 

13 Ako me ljubiš, pasi ovce moje (Iv 21,17). 

14 želio bih da ja osobno budem određen za uništenje... za svoju braću (Rim 9,3). 

15 Preobilna je radost moja zbog sve nevolje naše (2 Kor 7,4). 

16 Sve smatram blatom da Krista dobijem... Sve sada gubi u mojoj cijeni svoju vri¬ 
jednost zbog najveće prednosti: spoznaje Krista Isusa (Fil 3,8). 

17 Zato će se u vrijeme posjeta njegova zasjati, te će vrcati kao iskre u strnjici 
(Mudr 3,7). 

18 Da tako utvrdi naša srca (usp. 1 Sol 3,13). 

15 Prema Božjoj ljubavi i prema Kristovoj postojanosti (2 Sol 3,5). 


20 Cvijeće se po zemlji ukazuje... Okrijepite me cvijećem (usp. Pj 2,12.5). 

21 Bijel i rumen (Pj 5,10). 

22 i pase među ljiljanima (Pj 2,16;6,2). 

2 - ŽIVJETI ZA BOGA I S BOGOM 


1827 



Braći na sjećanje 


Evo, predragi u Isusu Kristu, u ovim duhovnim vježbama neka vas Bog 
podari svojim novim dolaskom. U ime Božje trebam vam ponuditi tri 
točke o kojima ćete ponizno razmišljati. Prva se tiče cilja radi kojega ste 
došli k nama. Druga, načina i pravila života koji provodite s nama. U trećoj 
se točki konačno radi o stavu s kojim počinjete ove duhovne vježbe. 

Sv. je Bernard upitao svoje redovnike: „Sinovi moji, zašto smo u sa¬ 
mostanu?” Postavite i vi sami sebi to pitanje i ispitajte poziv po kojem ste 
stupili u Ustanovu. Cilj mora biti spasenje duše. Ovim je ukratko sve reče¬ 
no. 

Drugo. Kako ste do sada živjeli? Zidovi koji nas okružuju, Pravila koja 
nas vode: samo to ne može nas učiniti svetima. Sveti ćemo postati kad 
umrtvimo strasti, te se u duhu molitve obratimo Bogu. Tko slijedi samo¬ 
ljublje, kome nedostaju poučljivost i poštovanje, tko za našu zajednicu i 
međusobnu slogu nema srca, taj je nesposoban za duhovni život. Neka vas 
nebo sačuva od takvih đavolskih izopačenosti. 

Treće. Počnite ove duhovne vježbe s jednom knjigom u rukama, Ras¬ 
petim; s jednim znakom obrane od pakla, to je okrilje Presvete Djevice; 
sa snažnim oružjem koje sve više ponizuje Luciferovu oholost, to je molit¬ 
va. Živite za Boga, živite s Bogom, jedina vaša briga neka bude iskreno za¬ 
jedništvo s Bogom samim. Tada ćete biti sveti. Amen. 

Sermoneta, 23. listopada 1827. 

U ime gospodina kanonika DEL BUFALO, apostolskog misionara vrh. pogl. 

GlOVANNl MERLINI, misionar, generalni tajnik 

3 - BUDNOST APOSTOLA NAD SAMIM SOBOM* 


1829 


Za misionare 

Attende tibi, lectioni, exhortationi, et doctrinae; noli negligere gra- 
tiam, quae data est tibi per impositionem manuum presbyterii . 1 


Po ovim riječima apostola, cijenjena subraćo, želimo se obratiti ove 
godine na duhovnim vježbama koje nam mogu biti i posljednje u životu. 
Osvrt na dušobrižništvo, odgovornost pred Bogom i ljudima - kako nas 
moraju sve više poticati na najtočnije ispitivanje savjesti vlastitog života. 
Kada se sv. Pavao bojao, a bio je tako veliki navjestitelj Evanđelja, da bi 
uza sve njegovo propovijedanje drugima moglo za njega jednom biti loše, 
i govorio: Ne cum aliis praedicaverim reprobus efficiar , 2 što će tek biti s 
nama koji iz puno razloga u velikoj poniznosti s pravom možemo ponavlja¬ 
ti pred Bogom: Non sum dignus voćari apostolus... 3 Si quidgbriabor, glo- 
riabor in infirmitatibus meis? 4 Koliko je dakle važno opomenu uzeti k 
srcu i to onu koju nam upućuje apostol u svojoj Poslanici Solunjanima: 
Date operam ut quietis sitis, et vestrum negotium agatis. 5 Po ovim točka¬ 
ma moramo obaviti dobar ispit savjesti da bi dospjeli do onoga što se kaže 
u spomenutoj rečenici: Attende tibi. 6 


* Lettere Circolari, G VII, cart. 2, fasc. 1, VI, 2. 

1 Pazi na samog sebe, (posvećuj se) čitanju, opominjanju i poučavanju! Ne za- 
nemaruj u sebi milosni dar koji ti je udijeljen... polaganjem ruku starješinskog zbora 
(1 Tim 4,16.13-14)! 

2 Da sam ne budem odbačen pošto sam drugima propovijedao (1 Kor 9,27). 

3 Ja nisam vrijedan da se zovem apostolom (1 Kor 15,9). 

4 Ako se treba hvaliti, spomenut ću radi hvale ono što odaje moju slabost (2 
Kor 11,30; usp. 2 Kor 12,5.9). 

3 Brižno nastojte živjeti u miru, baviti se svojim poslovima (1 Sol 4,11). 

6 Pazi na samog sebe (1 Tim 4,16). 

I —Budi budan nad samim sobom 

Može li se dogoditi da mi služeći drugima zapustimo sami sebe ili se 
ne brinemo dovoljno za vlastitu dušu? Vrijeme prolazi i vječnost je konač¬ 
ni čovjekov cilj. Mi smo oni koji dijele svete tajne; neka nas stoga ne zade¬ 
si sudbina mnogih kopača zlata; oni doduše primaju plaću za svoj posao, 
ali blago pripada drugima. Primijenimo ovo na sebe na pravi i odgovarajući 
način. Koliko puta dijelimo ljudima božanske darove dok mi sami, možda 
svojom vlastitom krivnjom, ostajemo siromašni i oskudijevamo? Dakle 
attende tihi, 1 ut resuscites gratiam, quae data est per impositionem ma- 
nuum presbyterii. 6 Iz ovoga ne proizlazi da bi možda bilo bolje sasvim pre¬ 
kinuti s apostolatom za svoje bližnje. Sv. Pavao kaže dalje: Hoc enim 
faciens te ipsum salvum facies, et alios. 9 

II - Tri točke za ispit i tri sredstva za postizanje cilja 

Prilikom ispitivanja savjesti na podnožju križa moramo se ove godine 
usredotočiti naročito na tri točke. Na prvom mjestu radi se o spoznaji na¬ 
ših urođenih pogrešaka. Ovdje leži temelj naših manjkavosti pred Bogom. 
Na drugom mjestu moramo ispitivanje savjesti usmjeriti na promatranje 
naših duhovnih smjernica koje možemo nazvati Manuductio ad Coelum . 1 
I konačno usmjerimo svoj pogled na naša vanjska apostolska djela To tre¬ 
ba činiti pametno i promišljeno jer ne radi se samo o tome da učinimo 
nešto dobro, nego da učinimo ono najbolje moguće i ono najpotrebnije. 
Težimo stalno za savršenstvom, kako u kreposti tako i u revnosti, a sve na 
čast Bogu kojem služimo. Jedno ovakvo ispitivanje savjesti obistinjuje ono 
što prorok napisa: Exercebar, et scopebam spiritum meum. 11 Ono nas po¬ 
tiče da za postizanje željnog cilja izaberemo odgovarajuća sredstva. Izme¬ 
đu tih sredstava istaknut ćemo naročito tri. Stalna povezanost s Bogom 
kroz unutarnji razgovor o onom što se nas tiče. Iskrena briga oko ponizno¬ 


? Isto. 

8 Da raspiriš Božju milost koja je u tebi polaganjem ruku starješinskog zbora 
(usp. 2 Tim 1,6). 

9 Radeći ovo, spasit ćeš i samog sebe i svoje slušatelje (1 Tim 4,16)! 

10 Vodič u nebo. 

11 Mislim, i duh moj ispituje (Ps 77/76/,7). 


sti; ona je uvjet da od Boga dobijemo posebne darove za obnovu našeg 
života. Konačno, goruća čežnja za unutarnjim životom koji je skriven u 
klanjanja vrijednim ranama Raspetoga. Otuda možemo paklu navijestiti 
rat i postići najsjajnije pobjede: Mortuus sum, et vita mea abscondita est 
cum Christo in Deo . 12 

III - Tri prepreke na putovima Gospodnjim 

Uz ovo što je do sada rečeno treba dodati još jednu opomenu na bud¬ 
nost. Radi se o tri zapreke koje nam obično otežavaju put do Gospodina. 
Ipak nas vodi snaga Evanđelja i bodri nas da ih uz Božju pomoć prebro¬ 
dimo. 

Prva zapreka koju susrećemo na putu dobra jest malaksalost. Nju nam 
ulijeva zao neprijatelj pod nazivom izvanredne kreposti, a koja zapravo ne 
postoji. Iz toga proizlazi: tupost, lijenost, utučenost sve do napasti da nam 
omrzne dobrota: Defecit virtus mea, dakle lumen oculorum meorum non 
est mecum 13 

I što sve đavao ne pokreće da uništi onoga koji se brine za Božju sla¬ 
vu? Ali ipsi vicerunt draconem propter sanguinem agni. 14 Jedan pogled na 
božansku krv i mi smo opet spremni djelovati s neiscrpivom revnošću i 
Božjim Duhom: Hi sunt filii Dei, qui špiritu Dei aguntur. 1 5 Radit će se ta¬ 
ko kreposno da zanijemi glas tijela i krvi i ostalih ljudskih požuda: Caro, et 
sanguis non revelavit tibi. 16 Po tome će nam biti dodijeljena takva vedri¬ 
na i sveto veselje u Bogu da ćemo u trijumfu i s pobjedničkom palmom 
blaženstva nositi Kristov križ dok ćemo se međusobno s veseljem i klica¬ 
njem natjecati u najtežim poslovima. Budući da će to biti kraljevski ulazak 
u nebo, neprekidno ćemo ponavljati: Superabundo gaudio in omni tribu- 
latione nostra . 17 

Druga zapreka koja nam može umanjiti naše apostolsko djelovanje 
prevelika je ovisnost o našim vlastitim mišljenjima, željama i ciljevima. Od 


12 Umro sam i život je moj sakriven s Kristom u Bogu (usp. Kol 3,3). 
13. Snaga me ostavlja, i svjetlost vida očinjeg gasi se (Ps 38/37/, 11). 
I 4 Oni su pobijedili zmaja Janjetovom krvi (usp. Otk 12,11). 

13 Svi su oni koje vodi Božji Duh sinovi Božji (Rim 8,14). 

1^ Tebi to ne objavi tijelo i krv (Mt 16,17). 

12 Preobilna je radost moja zbog sve nevolje naše (2 Kor 7,4). 

1829 


njih dolazi ta bezvoljnost o kojoj smo upravo govorili. Stoga veli apostol: 
Ego vinctus Christi, 1B što znači želim biti jedino okovan Isusovom ljubav¬ 
lju i svoju pažnju upraviti na ono u čemu Svesilni pokazuje svoju božansku 
volju. U božanskoj ljubavi uzvikujemo: Quis me separabit a charitate 
Christi? 1 * Neka popucaju svi okovi i neka trijumfira jedino volja Gos¬ 
podnja. 

Posljednja zapreka koje se moramo čuvati nedostatak je molitve. Kroz 
molitvu Bog nam daje svoje svjetlo, a duša dobiva nebesku mudrost. Ra¬ 
nije spomenute poteškoće nastaju upravo zbog nedostatka duha. Kad pro¬ 
matramo Boga, naše srce izgleda kao brod natovaren dragocjenostima, 
koji unatoč protivnom vjetru i snažnim olujama sigurno stiže u luku. Tim 
želim reći ovo: čovjek molitve ima svoje duhovne oči uvijek Bogu uprav¬ 
ljene. Stoga neće doživjeti brodolom na ovom burnom moru života. 

Ovo nam, predragi moji, treba biti pobuda koja će nam služiti za iz¬ 
gradnju u ovim duhovnim vježbama. Mi se nadamo da ćemo dobiti odgo¬ 
varajući i duševno željeni učinak, koji je plod Božje riječi. Neka nam to 
bude mistična hrana i mistično piće tako da se ispune riječi Svetoga pisma: 
Edentes et bibentes pergite principes. 20 To znači isto što i: uzdignimo se 
do jedne plemenite kneževine koju nam je pripravio križ Isusa Krista: 
Principatus eius super humerum ejusf 1 domuit orbem non ferro, sed 
ligno 22 Kao pobjednici nad strastima, nad svijetom i nad paklenim nepri¬ 
jateljem, jednoga ćemo dana pjevati u vječnosti novu radosnu pjesmu: 
Cantabimus canticum novum in terra viventium. 23 Da, tako neka bude. 
predraga subraćo. Auxiliante Deipara, et protegente Xaverio . 24 


Ja... sužanj Krista (Ef 3,1). 

19 Tko će me rastaviti od ljubavi Kristove? (usp. Rim 8,35). 

20 j e( je se i pije... Ustajte, knezovi (Iz 21,5). 

21 Na plećima mu je vlast (Iz 9,5). 

22 On ne vlada zemljom žezlom, nego drvom (sv. Augustin). 

23 pjevat ćemo pjesmu novu u zemlji živih (usp. Ps 144/143/,9; 2.7/26/, 13). 

24 Uz pomoć Majke Božje i zaštitu Ksavera. 


3 - POZVANI NA APOSTOLSKI POZIV 


Studentima konvikta 


Superaedificati super fundamentum Apostolorum et Prophetarum, 
ipso summo angulari lapide Christo Jesu . 25 


Ovo su želje Ustanove, o predragi mladi, kojoj ste se priključili u ovoj 
kući vašeg posvećenja. Ostvarite na mjestu vašeg posvećenja ono što kažu 
navedene svete riječi: Superaedificati 26 To je i očekivanje Crkve, naše 
dobre Majke, koja vas usavršava da budete sposobni spašavati druge. 

I — Kao apostoli 

Apostoli su pozvani da budu nasljednici Spasiteljevi relictis omnibus 
secuti sunt eum. 21 I vi ste pozvani na apostolsko zvanje. Uz Božju pomoć 
ostavili ste svoj dom i sve ono što bi moglo priječiti vaš odvažni korak u 
pripravi na svećeništvo. Sada se nalazite ovdje u kući Božjoj. O predragi 
mladi, divite se Ijubeznom planu koji Bog ima s vama: Ecce nunc benedici- 
te Dominum, omnes Servi Do mini, qui statis in domo Do mini. 2 8 I samim 
je pak apostolima bilo tako: na početku su velikodušno slijedili Spasitelja 
i poklonili mu čitavo svoje srce. Ali su onda s vremenom postali plašlji¬ 
vi, malodušni, tako da uoči bolne patnje Spasitelja omnes relicto eo fu- 
gerunt. 29 Tako se koji put događa i čovjeku koji se svom dušom posveću- 


25 Nazidani na pravom temelju - na apostolima i prorocima, a zaglavni je kamen 
sam Krist Isus (Ef 2,20). 

26 Nazidani ste (Ef 2,20). 

22 Oni ostaviše sve i pođoše za njim (Lk 5,11). 

28 Sad, blagoslivljajte Jahvu, sve sluge Jahvine što stojite u Domu Jahvinu (Ps 
134/133/,1). 

29 Tada ga svi (njegovi učenici) ostave i pobjegnu (Mt 26,56). 

je Božjoj službi. Što sve đavao, taj ljuti neprijatelj, ne čini da poremeti tu 
predanost i optereti savjest! Oh, koliko se puta zbog naših slabosti, smete¬ 
nosti ili zavedenosti, žalosti ili kajanja, ušulja u naš život. To veseli neprija¬ 
telja; jao nama ako se odmah ne obranimo od đavolskog nasrtaja! 

II — Sabrani u sveti cenakulum 

Što je činio Gospodin s apostolima? On ih je sabrao u dvoranu svete 
posljednje večere i pod posebnom zaštitom Majke Božje pozvao ih na sa¬ 
branost, šutnju i molitvu. Na taj način su postigli onu obnovu duha i onu 
nadnaravnu velikodušnost u kojoj od tada virtute magna reddebant testi- 
monium Jesu Christi. 30 Na isti način djeluje Bog i u nama u ove dane da 
preduhitri đavolske smetnje i da ih uništi. On i nas zove, predragi mladi, u 
dvoranu posljednje večere, u osamu duhovnih vježbi. On bi vam na osobit 
način htio dati svoga Duha, ojačati vaše srce, učvrstiti vas u kreposti i 
uvesti u pobožni život. Iz ovog svetog svratišta izaći ćete mistično obnov¬ 
ljeni u mladosti duha. Sami ćete se velikom spretnošću i hrabrošću boriti 
protiv neprijatelja duša. I kad ste u sebi pobijedili neprijatelja, postat ćete 
apostoli slave Božje. 

III — Pripremati se za pobjedu 

Još nije stiglo vrijeme vašeg velikog apostolata, ali se na njega priprav¬ 
ljate. Učite se sada rukovati duhovnim oružjem: Docet manus meas ad 
proelium. 31 Sada se mora pripremati oprema za borbu. Učite se dočekati 
neprijatelja u zasjedi, svladati ga i pobijediti. Zar to nije velika priprava za 
apostolat? To predragi, trebate razumjeti: kao Samuel u hramu, tako pri¬ 
pazite i vi da poučljivom pažnjom slušate nadahnuća milosti i brižljivo ih 
čuvate. 


stavljeni s ljubavlju i revnošću pokazuju vama kako se treba pripremati na 
svetu službu Božju. Bog vam ih je dao za vođe na vašem životnom putu. 
Oni vas izgrađuju na mističnom temelju apostola i sa stalnom potporom 
mističnog kamena koji je Krist Isus. Oni vas upozoruju na opasnosti koje 
vas okružuju i upućuju vas na naviještanje Isusovo: Eritis odio omnibus 
hominibus propter nomen meum. 32 Ecce ego mitto vos sicut oves in 
medio luporum. 33 I svima će vam dati snagu da ojačani možete ići u 
borbu. U ime Isusovo dat će vam sigurnost prema onome što je napisano 
na svetim stranicama: Vincenti dabo manna absconditum et nomen no- 
vum. 34 Oh! Kakvu manu Bog za vas pripravlja da bi nahranio i ojačao vaš 
duh, pomogao vam i vodio vas putem savršenstva! Dajte se, u tom svetom 
djelu koje ste započeli, voditi od duha poniznosti prema Bogu, blagosti 
prema bližnjemu i u kršćanskoj ljubavi prema sebi; sjetite se da nemo, mit- 
tens manum suam ad aratrum, et respiciens retro aptus est regno Dei. 3S 

Milost dakle, mir i ljubav Isusova neka budu uvijek s vama. Snažna 
pomoć Marije, kao i snaga velikog Ksavera, neka budu oslonac našeg živo¬ 
ta i temelj naše utjehe u smrtnoj borbi. Oni neka nas prate i uvedu u sveto 
Božje kraljevstvo. Amen. 


IV — Pod vodstvom odgojitelja 

Pazite na puno značenje predloženog citata: Superaedificati super, 
itd. Kao što su proroci naviještali ono što će se dogoditi, tako i vaši pretpo- 


30 (Apostoli) su vrlo odvažno svjedočili za (uskrsnuće) Gospodina Isusa (Dj 4,33). 

31 Ruke mi za borbu uvježba (2 Sam 22,35; Ps 18/17/,35). 


32 Sav svijet zamrzit će vas zbog mene (Mt 24,9). 

33 Evo, šaljem vas kao ovce među vukove (Mt 10,16). 

34 Pobjedniku ću dati sakrivene mane... i novo ime (Otk 2,17). 

33 Nitko tko stavi ruku svoju na plug te se obazire natrag, nije prikladan za kra¬ 
ljevstvo Božje (Lk 9,62). 

3 - ŽIVJETI U USTANOVI 


1829 


Braći 

Elegi abjectus esse in domo Dei mei, magis quam habitare in tabema- 
culis peccatorum 36 


Ovu su mistični stanovi, o predraga braćo, gdje ste primljeni s jedinim 
ciljem na jedno veće savršenstvo, udaljeni od opasnosti svijeta, gdje ćete 
svjesnije i neposrednije nasljedovati život Isusa Krista: Elegi abjectus 
esse 37 itd. 

I — Nasljedovati Isusa 

Ali kako se slijedi Isusa? Promatrajte to malo: on je Josipu i Mariji po¬ 
slušan, radi svoj zanat, stanuje u siromašnoj kući, ljubi, nama za primjer, 
samoću i šutnju i svima čini dobro. Progonjen i ismijan, on šuti i opraš¬ 
ta. Ožalošćen i mučen postaje, za dobro duša, čovjek boli. S veseljem pri¬ 
hvaća križ i na njemu dovršava svoju veliku žrtvu. To, predragi, primijenite 
na sebe da vita Jesu manifestetur in vobis. 3S 

II — Kreposti brata 

Kad ste se odlučili za ovu Ustanovu, svijet vas je ismijavanjem i izru¬ 
givanjem pokušao odvratiti i učiniti nesigurnima u vašim svetim nakanama. 
I otkako pripadate Božjem svetom djelu, neprijatelj bi rado provalio u vaše 
najljepše opredjeljenje putem ljubavi prema udobnostima, upornim drža¬ 
njem vlastitog mišljenja, neuljuđnim ponašanjem i nepoučenošću. A što 


36 Volim biti neopažen na pragu Doma Boga svoga, nego boraviti u šatorima greš- 
nika (usp. Ps 84/83/,11). 

33 Volim biti neopažen (na istome mi.). 

(Da) se život Isusov odrazi u vama (usp. 2 Kor 4,10). 


čini Bog koji je uvijek najvredniji ljubavi? On vam pokazuje put kako mo¬ 
žete u poniznosti i poslušnosti, u odricanju od vlastite volje, izgraditi skri¬ 
veni i povučeni život. On rado čuje kad ponavljate: Elegi abjectus esse. 3v 
Otvorite vaše duhovne oči i spoznajte da se svugdje mora trpjeti i da po 
patnji kreposti puštaju korijenje u ljudskim srcima. Daleko od vas neka su 
sve jadikovke ako želite nasljedovati Krista; evanđeoska jednostavnost, 
poslušnost pretpostavljenima, uzdanje u providnost koja vas vodi, čini vaš 
život bogat krepostima i to ne samo poimence. 

III — Apostolat brata 

Vaš naziv braća ne podsjeća nas ni na što drugo, nego da smo svi bra¬ 
ća u Isusu Kristu. Dok su jedni postavljeni za dušobrižnike, vi se trudite da 
im mnoge stvari olakšate, koje bi inače ometale služenje Bogu. Vi dakle 
služite Gospodnjem djelu i u stvorenome poštivate volju Stvoriteljevu. Ni¬ 
šta nije neznatno što se čini Svevišnjem na slavu. Još i više: vaš je rad jed¬ 
nak onome kojim je Isus Krist pomagao svom poočimu sv. Josipu. Potreb¬ 
no je samo da u čistoj nakani izjednačite vaše unutarnje i vanjske čine. Mi¬ 
slite da u skrovitom i poniznom životu imate i posebnu zaštitu koja vas 
čuva od ispraznosti i ljudskog častohleplja. 

Na koncu bi htio izraziti jednu želju. U vašem ćudorednom držanju 
neka se održava ono što čitamo po primjeru golubice iz Noine arke: Usta¬ 
nova je arka koja vas štiti; golubica je slika čistoće vašeg života; Noino sla¬ 
nje golubice znači da ćete i vi biti poslani na vaše zadatke. Dobro priprem¬ 
ljeni trebate pobijediti lukavog lovca, đavla, a onda se kao bijela Noina go¬ 
lubica vratiti nazad u arku s maslinovom grančicom, simbolom pobjede i 
trijumfa. Živite dakle za Boga po vašem svetom ponašanju, živite s Bogom 
tako da služite njegovom djelu, Ustanovi kojoj ste se posvetili. Živite u Bo¬ 
gu tako da hodite u njegovoj prisutnosti i spoznaji njegove božanske bes- 
krajnosti. Mi nećemo biti samo sveti, nego hoćemo težiti savršenoj sveto¬ 
sti: Ambula coram me et esto perfectus . 40 Po zagovoru Marijinu i slavnog 
sv. Franje Ksaverskog, našeg posebnog zagovornika, neka vas Svevišnji is¬ 
puni nebeskim blagoslovom. Amen. 


39 Volim biti neopažen (na istome mj.). 

^0 Mojim hodi putem i neporočan budi (Post 17,1). 

4 - OBNAVLJANJE UNUTARNJEG DUHOVNOG ŽIVOTA* 1830 


Živjela predragocjena krv Isusa Krista 

Poticaj 

na duhovne vježbe studenog 1830. 

Neka se pripazi da se može izostaviti onaj dio koji je 
namijenjen našim mladima tamo gdje njih nema 


Gospodi misionarima 

Opet dolazi, poštovana subraćo, vrijeme u kojem nas Bog zove na du¬ 
hovne vježbe, koje ovaj put za nas trebaju biti osobiti mistični izvor ne¬ 
beskog blagoslova. Ove su godine našim misionarskim kućama upućena 
mnoga pisma. Preko njih se treba poboljšati mnogostruka zadaća naše 
svete Ustanove i naša dušobrižnička nastojanja ispunjena novim životom, 
tako da u svom apostolatu ispunjavamo volju Božju. Jer Bog želi da mi 
savršeno vršimo svoju službu i da to odgovara uzvišenim planovima njego¬ 
ve providnosti. U spomenutim pismima navode se i naoko nevažne stvari; 
ali Bog se veseli da, kako u važnim stvarima tako i u naizgled nevažnim 
stvarima, budemo točni - za njega vlas na glavi znači isto toliko kao i zje¬ 
nica oka: Vulnerasti cor meum in uno oculorum tuorum in uno crine colli 
tui. 1 Ove pak svete smjernice, koje teže za jasnoćom i ako ili vršimo do¬ 
bivamo po njima mnogostruke kreposti, same ne mogu nikad donijeti že¬ 
ljeni uspjeh. Duhovni život mora doći dotle da i pravednik stalno teži za 
obnovom po kojoj će se savršeno svidjeti Bogu. Ne može se poreći da je do 
sada po milostima i Božjem milosrđu puno ostvareno za dobrobit naših 


* Scritti del Fondatore, svezak XVIII, str. 376—379. 

1 Srce si mi ranila jednim pogledom svojim, jednim samim biserom kolajne svoje 
(Pj 4,9). 


osnutaka i naših sjemeništa; također i za dobro različitih ogranaka našeg 
apostolata na koje nas je Bog u svojoj dobroti pozvao. Nismo li možda već 
dovršili djelo koje nam je Božja providnost povjerila? Ne, još ne, predraga 
subraćo. Mnogo toga još ostaje za duhovno usavršavanje kako kod pojedi¬ 
naca, tako i u zajednici u kojoj živimo i u apostolatu za koji smo određeni. 

I — Odgajati sam sebe 

Imamo mnogo razloga uzviknuti: 0, veliki Bože! Ti si nas posebnom 
milošću odlikovao da možemo služiti na tvoju veću božansku čast i slavu. 
Ali koliko bismo više mogli imati sretnijih napredaka kad bi nas obuzela 
duboka poniznost i neiscrpna revnost koje odgovaraju tvojim nebeskim 
darovima? Ego sum vir videns paupertatem meam. 2 Oh! Moje samoljub¬ 
lje, tvrdoglavost u mišljenju, zaboravljanje na mnoga pomoćna sredstva 
koje nam pruža Ustanova za postizanje savršenstva, dovoljni su da u pra¬ 
voj boli i dubokoj tuzi stanemo preda te. O, dođi moj nebeski vinograda¬ 
ru i obiđi mistični vinograd naših duša i ove godine koja bi mogla biti i 
posljednja godina našeg života: Veni, Domine, visita vineam istam, perfice 
eam, quam plantavit dextera tua. 3 Poučljivo slušamo tvoje tužbe: Vinea 
mea electa ego te plantavi quomodo conversa es in amaritudinem. 4 Ovo su 
jadikovke oca koji se brine za dobro svoje djece. Uzmimo ozbiljno k srcu 
riječi Sv. pisma: Anima mea liquefacta est, ut dilectus meus locutus est. s 
0, blaženi dani u kojima Bog na poseban način govori našem srcu! On ga 
hoće očistiti, osloboditi ga okova i uzvisiti do velike želje za svetošću. Ova 
se svetost treba tada i prema vani pokazati u sjaju djela apostolskog života. 
U ovim svetim danima sjedinjeni s Marijom u tajanstvenoj dvorani posljed¬ 
nje večere molimo za darove Duha Svetoga. Tako ćemo u samoći duhov¬ 
nih vježbi po milosti Božjoj biti s ljubavlju ojačani u volji Božjoj i na na¬ 
ma će se ispuniti slijedeće svete riječi božanskih stranica: Fulgebunt justi; 
tamquam scintillae in arundineto discurrent, judicabunt mtiones. Domi- 
nabuntur populis, et regnabit Dominus illorum in perpetuum. 6 


2 Ja sam čovjek što upozna bijedu svoju (Tuž 3,1). 

3 Dođi, Gospodine, posjeti i usavrši ovaj vinograd, koji je tvoja desnica zasadila 
(usp. Ps 80/79/, 15-16). 

4 A ja te zasadili kao lozu izabranu... Kako li mi se samo prometnu u jalov iz¬ 
rod, u lozu divlju (Jer 2,21). 

3 Uzdrhta mi duša kad progovori dragi moj (usp. Pj 5,16). 

6 Pravednici će zasjati, te će vrcati kao iskre u strnjici. Sudit će pucima i vladati 
narodima, i Gospodin će kraljevat nad njima uvijeke (Mudr 3,7-8). 

II — Izgrađivati subraću zajednice 

Fulgebunt justi, 1 11 to je radnik Evanđelja koji je Krista obukao: Indui- 
mini Dominum nostrum Jesum Christum , 8 koji će zahvaljujući mističnim 
svjetiljkama kreposti osvjetljavati svoje bližnje: Lampades ejus, lampades 
ignis, atque flammarum . 9 

Sluga Evanđelja ne zadovoljava se time da samo za sebe postigne na¬ 
uku svetih koja se sastoji u vršenju najviše volje Božje. Više od toga on to 
želi svojoj subraći, prvenstveno onima u svojoj zajednici. On zna da mu je 
dužnost syima davati dobar primjer: Fulgebunt justi. On gleda na svakoga 
u našim zajednicama i htio bi svima biti sve, da sve pridobije za Isusa 
Krista. Suosjeća s ljudskim slabostima, poznaje nedostatke i mane, trsi se 
da odbaci staroga Adama da bi se, kako se kaže, obukao u Isusa Krista ras¬ 
petoga. Mi znamo da se prvenstveno trebamo trsiti u svom apostolatu pre¬ 
ma svojoj subraći dok si quis suorum, et maxime domesticorum curam non 
habet, fidem negavit, et est infideli deterior. 10 Učinimo sve što možemo 
da se posvetimo klanjanja vrijednom Srcu Isusa Krista. Činimo li to na raz¬ 
borit i povučen način, ali u isto vrijeme s najvećom revnošću da se ispuni 
Božji plan, a naša zajednica bude kao mistična trska koja se zapalila? 
Tamquam scintillae in arundineto discurrent. 11 Spominjem trsku jer je 
šuplja i lomljiva; savija je već i najmanji vjetrić. Da duša bude zahvaćena 
svetom vatrom Božje ljubavi, pokušava se ona Božjom milošću odvojiti od 
ovozemaljskih stvari, koje ne daju prostora za ljubav prema Bogu. Takva 
duša poznaje svoje vlastite slabosti i radi toga spoznanja ne prestaje vježba¬ 
ti se u poniznosti. Konačno, poznati su joj mnogi nasrtaji đavla koji želi 
obeshrabriti duh. Zato zaziva: Fortitudo mea Deus, quem timebo?' 2 
Nikad se neće dogoditi da apostol može druge voditi do ovog oblika ži¬ 
vota ako to sam ne živi. Skromna povučenost, ljubav i blagost koje odgova¬ 
raju Evanđelju jesu ona sredstva koja nas uz molitvu vode k našem cilju. 

Zato neka svaki ispita svoj odnos prema subraći. 


I Pravednici će zasjati (usp. Mudr 3,7). 

° Obucite se u Gospodina Isusa Krista (Rim 13,14). 

9 Žar je njezin žar vatre i plamena Jahvina (Pj 8,6). 

Ako se tko za svoje, osobito za ukućane, ne brine, zanijekao je vjeru; gori je 
od nevjernika (1 Tim 5,8). 

11 Oni će vrcati kao iskre u stmjici (Mudr 3,7). 

12 Jahve je snaga moja, pred kime da strepim? (usp. Iz 12,2; Ps 27/26/, 1). 


III — Postati djelotvorni Božji instrument u apostolatu 

Konačno, misionar koji je ispunjen pravim Božjim duhom služit će 
kao Gospodinovo oružje da bi se ostvario i drugi dio citata: Judicabunt 
nationes, et dominabuntur populis.' 3 Judicabunt 14 po svom dušobriž¬ 
nikom radu, dominabuntur' 5 snagom ugleda kojeg imaju među narodom. 
Tako će se svugdje širiti slava Božja: Regnabit Dominus illorum in perpe- 
tuum.' 6 Misionar će se doduše boriti sa svojim vlastitim pogreškama, ali 
nikad neće čuti prigovor Medice cura te ipsum. 17 On će suditi grešnicima 
posebno po tome što će ostvariti riječi apostola: Imitatores mei estote, si- 
cut et ego Christi . 18 On će ljudima utisnuti ljekoviti strah božanskih osuda 
i kao evanđeoski glasnik bit će time prožet. Njegove propovijedi dolazit 
će iz srca i srcima govoriti: Non quaerens quae sua sunt, sed quae Jesu 
Christi.' 9 Njegovo je držanje puno dostojanstva i poniznosti, puno mudro¬ 
sti, jednostavnosti i srdačnosti. On ne revnuje zbog osobnog uspjeha, ne 
svađa se, ne traži udobnost. On jedino traži slavu Božju, naše spasenje i 
spasenje onih kojima služimo. Kada se borimo, borimo se za vjeru. Kao 
radnici na evanđeoskom polju neumorno se zalažimo: prvo za nove biljke, 
onda za obrezivanje izraslih grančica i konačno za učvršćivanje cvatućih 
vinograda da se obistine pisane riječi: Vineae florentes dederunt odorem 
suum. 20 K tome dolazi osiguranje ograde da neprijatelj dobra ne uništi 
trsove. Ovdje leži polazna točka moralne promjene na različitim sastan¬ 
cima i susretima na koje nas poziva naša Ustanova, bilo da su to mjesta 
gdje su naše kuće, ili ljudi kojima držimo pučke misije ili duhovne vježbe. 
Znamo li da nam Gospodin neprestano govori: Elegi vos, ut eatis, fructum 
afferatis, et fructus vester maneat? 2 ' 0 posljednjem dijelu rečenice mora¬ 
mo posebno ispitati savjest. Ne možemo, a da ne zaplačemo čitajući ono 
što nam apostol sv. Pavao u svojim poslanicama govori. Saznajemo kako se 


13 Sudit će pucima i vladati narodima (Mudr 3,8). 

14 Sudit će (Mudr 3,8). 

13 Oni će vladati (Mudr 3,8). 

16 I Gospodin će kraljevat nad njima uvijeke (Mudr 3,8; usp. Otk 11,15). 

12 Liječnice, izliječi sam sebe! (Lk 4,23). 

13 Nasljedujte mene, kao što ija nasljedujem Krista! (1 Kor 11,1; 4,16). 

19 Jer on ne traži svoje, nego ono stoje za Isusa Krista (usp. Fil 2,21). 

20 Vinograd, u cvatu, miriše (usp. Pj 2,13). 

21 Ja sam vas izabrao i odredio vas da idete i rodite rod i da vaš rod ostane (Iv 
15,16). 

vraćao da posjeti svoje narode. Nekad to nije mogao osobno činiti, pa bi 
slao svoje učenike ili je pisao žarka pisma. Tako je dobre poticao na veću 
pobožnost, iznova podizao pale i nikad nije prestao moliti za sve. To je 
dakle izvor propovijedi pri posjećivanju mjesta u blizini naših misionarskih 
kuća ili je izvor za trodnevnice za udaljenija mjesta, kako to već propisuje 
naše Pravilo. 

IV — Krv Kristova: vrelo apostolske revnosti 

Cijenjena subraćo, dajmo si jedan novi poticaj i to na slijedeći način: 
zar u našim srcima ne osjećamo goruću revnost za spasenje duša makar na 
području apostolata za koji nas Bog poziva kod duhovnih vježbi ove godi¬ 
ne? Potrebno je da postignemo revnost i duhovnu žeđ za dušama. Ali, tko 
može ožednjeti ako ne onaj koji ide na mistične izvore rana Isusa Krista? 
Kad tamo promatramo tajne božanske krvi, bit ćemo obuhvaćeni velikom 
revnošću za spasenje naroda. S apostolom želimo uskliknuti: Quis infirma- 
tur, et ego non infirmor? Quis scandalizatur, et ego non uror? 22 Optabam 
anathema esse a Christo pro fratribus. 23 Oh! Možda smo si umislili da smo 
u našoj dušobrižničkoj službi stigli prilično daleko, ali mi smo zapravo 
jedva na početku. Drhtimo pred Bogom i drhtimo sami pred sobom jer 
vidimo veliku odgovornost koju smo preuzeli našom zadaćom, a tako je 
slabo vršimo. Ipak: imajmo povjerenja! U svakom slučaju važi ona: Cum 
consummaverit homo, tune incipiet . 24 Ovo važi za sve bez iznimke. Naše 
vrijeme je ozbiljno, okolnosti bolne. Stoga još više moramo biti, kako Bog 
kaže, svjetlo svijeta i sol zemlje: Tu vero vigila, in omnibus labora, mini- 
sterium tuum imple. 2S Konačno, sjeti se rečenice: Si quis mihi ministra- 
verit honorificabit eum Pater meus, qui in coelis est; i6 odlučimo se da 
putem apostolata, na koji nas je Bog izabrao, ne samo idemo nego trčimo. 
Molimo jedni za druge da budemo na ovoj zemlji sjedinjeni u svetoj slozi, 


22 Tko je slab, a ja da ne budem slab? Tko se sablažnjuje, a ja da ne izgaram? 
(2 Kor 11,29). 

22 Želio bih da ja osobno budem... odijeljen od Krista, za svoju braću (Rim 9,3). 
2 4 Kad čovjek završi, tek je započeo (Sir 18,7). 

22 A ti budi trijezan u svemu, podnesi patnje... ispuni svoju dužnost (2 Tim 4,5). 
26 Ako mi tko služi, njega će poštivati Otac moj koji je na nebesima (usp. Iv 
12,26). 

jedinstvu duha in vinculo pacis 21 in Corde Jesu Christi Crucifbci 2S Tako 
možemo s pobjedničkim palmama i hvalospjevima dospjeti k blaženom ci¬ 
lju svetog raja. Da, tako neka bude. 


22 Povezani mirom (Ef 4,3). 

28 U srcu Isusa Krista raspetoga. 

4 - RAZUMNOST I BUDNOST 


1830 


4 - VAŠA SLUŽBA 


1830 



Gospodi studentima konvikta 


Predragi mladi, vi se već u crkvenom konviktu pripremate na apostolat 
kroz sveti nauk vjere. Dopustite mi da vam uputim posebnu riječ koja se 
temelji u Bogu i njegovu uzvišenu imenu. Apostol kaže: Juvenes similiter 
hortare, ut sobrii sint. 19 

Razumnost vam posebno stavljam na srce jer za sve nas važi ona: 
Fratres sobrii estote, et vigilate. 30 Razumnost traži od nas mrtvljenje naših 
prolaznih želja. Ona pobjeđuje naše loše navike i nemirne zahtjeve koji po¬ 
kušavaju ovladati ljudskim srcem. Đavao, taj neprijatelj dobra, napada pri¬ 
je svega mladež, naročito duhovnu, tako da ove mistične biljke ne mogu 
pravovremeno pustiti duboko korijenje kreposti. Ali, kakva šteta samo na¬ 
stane u dušama koje slabo korijenje puštaju ili ga puštaju u nezgodno vri¬ 
jeme pa izrastaju krivo, umjesto ravno! 

Vigilate dakle na zamke koje vam neprijatelj pripravlja. Vigilate u 
pogledu zasjeda iznutra gdje vas napasnik želi dočekati. Vigilate u naslje¬ 
dovanju vaših pravila koja su za vas oruđe obrane. I konačno vigilate kod 
ispitivanja savjesti ovih dana, kod molitve koja vas treba prisno povezati s 
Bogom kao i primjernom držanju prema bližnjima. Tako trebate, iako ste 
mladi po godinama, postići po krepostima duhovnu zrelost: Cani sunt 
sensus hominis, in quibus subest scientia Del ’ 1 Ne propuštajte moliti za 
Ustanovu koja vas je primila i koja vas izgrađuje u svetište i u Božji hram i 
upravlja vas k spasenju vaših duša, kako Crkva očekuje. Tako neka bude. 


29 Isto tako opominji mladiće da budu uzdržljivi u svemu (Tit 2,6). 

30 Braćo, budite trijezni i bdijte (usp. 1 Pt 5.8). 

31 Mudar je i razuman onaj tko posjeduje spoznaju Božju (usp. Mudr4,8; 13,1). 


Braći 

Da duhovne istine, koje vam trebaju zasinuti tokom ovih duhovnih 
vježbi, o predragi u Isusu Kristu, donesu plod u vašim srcima, potrebno je 
da zauzmete slijedeći stav: 1) uzmite ih kao od Boga darovane jer on 
govori vašem srcu; 2) uzmite ih kao izraz ljubavi koju vam Ustanova po¬ 
klanja; 3) uzmite ih kao sredstva koja služe vašem spasenju. 

Vi služite Božjoj kući i svetim stanovima njegove slave. Zato se ponosi¬ 
te svojim imenom braće koja služe. Ovaj se naziv po vjeri oplemenjuje i 
uzvisuje, po svetosti objavljuje i promiče, a po poniznosti se čuva i dovodi 
do zrelosti... Vi služite samom Bogu, ukoliko služite njegovu djelu. 
Nemojte nikad vjerovati da je okretanje prema vanjskim vremenskim dje¬ 
latnostima zapreka za duhovni život. Za svaku obitelj ili zajednicu čak i za 
najstroži kontemplativni red ovakvi su zadaci neophodni. Ali morate pa¬ 
ziti da vi sami ne postanete razlogom vaše duhovne štete. 

Učite od Isusa Krista koji se u svom skrovitom životu podložio Bla¬ 
ženoj Djevici Mariji i sv. Josipu služio svojim rukama: Erat filius fabri. 32 
Tako nas je on naučio da vanjski i vremenski poslovi, ako nisu odvojeni od 
duhovnog života, produbljuju duše ne samo u poniznosti nego i u strplji¬ 
vosti, ljubavi i blagosti. Iznad svega neka vam srce teži za nebeskim do¬ 
brima. 

Kod svog posla mislite dakle na Boga u čijoj beskrajnosti živimo, mi¬ 
slite na poslušnost koja posvećuje čitavog čovjeka i mislite na dobar pri¬ 
mjer koji dajete na taj način. Zato trebaju sve misli tuge, sjete, malaksa- 
losti biti daleko od vas. Služite Bogu, služite mu radosno. Iz ljubavi prema 
njemu pokažite radost u vanjskim poslovima, ona je svojstvena pravednici¬ 
ma i ona pokazuje onu dobrotu koja treba biti plod unutarnje duhovne 


32 Bijaše tesarov sin (usp. Mt 13,54). 

čistoće: Gaudete in Domino semper; iterum dico, gaudete; modestia vestra 
nota sit omnibus hominibus. 33 

Slavljen i hvaljen uvijek bio Isus. 
koji nas je otkupio svojom krvlju. 

CAMILLO ROSSI, misionar, zamjenik generalnog tajnika 


33 Radujte se uvijek u Gospodinu! Da ponovim: radujte se! Neka vaša blagost 
bude poznata svim ljudima! (Fil 4,4-5). 

5 - U MISTIČNOJ ODAJI ISUSOVA SRCA* 


1831 


Živjela predragocjena krv Isusa Krista 

Pobudno pismo za svete duhovne vježbe godine 1831. 
prema Pravilu 


Introduxit me Rex in cellam vinariam, ordinavit 
in me charitatem . 1 

Povodom ovogodišnjih duhovnih vježbi prema Pravilu, želimo se na 
poseban način povući u presveto Srce Isusovo; ono je središte mira, žarka 
peć ljubavi, sigurna arka i mistična odaja vina. Tamo želimo opet postići 
onu krepost i svetost po kojoj postajemo Bogu dragocjeni, a ljudima dobro 
došli: Dilectus Deo, et hominibus} Oh, brojni su razlozi da u ove dane 
čujemo Božji zov: Introduxit me Rex 3 itd.: hitnost našeg duhovnog na¬ 
pretka u dobru, usvajanje onog duha kojeg trebamo za obnovu nas samih 
i drugih, posebne i opće potrebe Crkve. 

I — Krist nas poziva na zajedništvo sa sobom 

Miroljubivi i blagi kralj, Isus Krist, uvodi nas u svoje odaje da u nama 
čudesno i iznenađujuće djeluje. On nosi naziv kralja kao znak svojih veli¬ 
čanstvenih darova, obilje neograničenih moći i najnježnije ljubavi. S njom 
nas uvodi u ovaj zaklon mira da se mi po našoj suradnji s milošću obogati¬ 
mo zaslugama i krepostima. Slika odaje pokazuje nam put kojim moramo 


Scritti del Fondatore, svezak XVIII, str. 380—38Z Manuskriptje bez potpisa, 
ali je rukopis D. Camilla Rossia. 

1 Kralj me uveo u odaje vina i pokrio me zastavom ljubavi (usp. Pj 2,4). 

3 Drag Bogu i ljudima (Sir 45,1). 

3 Kralj me uveo (usp. Pj 2,4). 

ići da primimo nebeske milosti i njegujemo ih po unutarnjoj sabranosti 
u molitvi. Konačno smo shvatili da nas naš preljubljeni Gospodin u toj 
odaji hrani jakom hranom i ljekovitim pićem koje može obnoviti naše 
srce i naš duh upraviti k spasonosnim djelima vječnog života. 

II - Mi smo kao tri suputnika 

Naša se duša može nalaziti u tri osnovna stanja: prvo je iscrpljenost, 
drugo je utučenost, a treće je pomanjkanje veće revnosti i energije za rad 
na slavu Božju. Uzmimo za to kao primjer tri prijatelja koji se nalaze na 
hodočašću u jedan drugi grad. Predstavimo si da je jedan od njih iscrpljen 
bolešću; drugi, iako zdrav, umoran od napornog putovanja; treći je doduše 
pri snazi, ali treba hrane da bi održao tjelesnu snagu i započeto putovanje 
priveo kraju. Tko ne bi znao da se u ovakvim slučajevima mora prilagoditi 
situaciji da bi pomogao ovim putnicima i dao im ono što im treba? O cije¬ 
njena subraćo, uzmimo sami sebe za ovaj primjer! Razmislimo u dubokoj 
poniznosti pred klanjanja vrijednim prijestoljem milosrđa Isusa Krista, koji 
je križ! Povucimo se dakle, kako rekosmo na početku, u zaklon njegova 
božanskoga Srca. Tamo recimo božanskom Spasitelju: „Gospodine, pogle¬ 
daj naše slabosti koje su izazvale duhovne bolesti naše duše; mi trebamo 
ozdravljenje! Preko proroka si nam obećao da si pripravan izliječiti naše 
bolesti: Sanat omnes infirmitates tua,s. ” 4 

III - Njegovanje vina i kruha 

Prije svega vam je potrebno ono mistično vino kajanja koje oduzima 
umor duše i iznova krijepi naš duh: Potasti nos vino compunctionis. 5 
Nakon što smo se, prema stanju naše savjesti, pokajali i obratili, ponijet 
će nas naša nada putem raja. 0, neophodan nam je onaj nebeski kruh i 
mistično vino svete ljubavi Božje da svladamo unutarnju utučenost u koju 
lako upadamo, ako nas ti, o Gospodine, s ljubavlju ne hraniš. Ova nam hra¬ 
na daruje veselje i hrabrost da nastavimo put do brda posvećenja. Tako go¬ 
vori prorok: Panis cor hominis confirmet... et vinum laetificet cor homi- 
nis... 6 Što se više približava skupocjena nebeska domovina, tim više mo¬ 


4 On iscjeljuje sve slabosti tvoje (Ps 103/102/,3). 

5 Napio si nas vinom kajanja (usp. Ps 60/59/,5). 

6 Kruh jača srce čovječje... a vino razveseljuje srce čovječje... (usp. Ps 104 
/103/, 15). 


ramo pred Bogom rasti u zaslugama i dobrim djelima. Zato nam ljubljeni 
Gospodin daje osobito piće od odabranog vina o kojem nam pjeva Pjesma 
nad pjesmama: Botrus Cypri Dilectus meus. 7 Čovjeku je zabranjena ne- 
umjerenost u piću; ali blažen onaj tko je duhovno opijen svetom ljubavlju 
nebeskom, koja se nalazi u izabranim vinima trsova engadskih. 

IV — Odgajati i bdjeti nad mističnim vinogradom 

Ah ova vina zahtijevaju da duša njeguje mistični vinograd srca u ko¬ 
jem će se saditi takve loze koje će rađati takva vina. Isus je božanski vino¬ 
gradar. On očekuje da mu se damo njegovati na taj način da surađujemo s 
planovima njegove božanske providnosti. O, neka nas svakog pojedinog i 
zajedno pogađa ona: Vineae florentes dederunt odorem. 8 K takvom miri¬ 
su hrle narodi da prime pravu hranu. Važno je ne oštetiti ogradu da stranac 
ne može iskoristiti oštećenu ogradu i pogaziti naš mistični vinograd i uniš¬ 
titi plodove. 

V — Tijesak križa 

Vinski podrum ima svoj tijesak koji istiskuje sok iz grožđa te primamo 
onaj dragocjeni napitak o kojem smo dosad govorili. Nije li Srce Isusovo, 
kada ga uspoređujemo s podrumom, bilo zaista u jednom tijesku najgorče 
patnje? Nismo li mi iz njegovih boli izvukli svu korist koja je plod moralne 
primjene ove slike za naše duše? Torcular calcari solus, et de gentibus non 
est vir mecum. 9 O predragi u Isusu Kristu, vrijeme je da počnemo njego¬ 
vati vinograd naše duše, da dobrovoljno izdržimo tijesak patnje! Ljubav 
Isusova predstavljena u vinu, rastjerat će našu iznemoglost i pobijediti na¬ 
šu klonulost. Ona će nam dati snagu i hrabrost za put u ljubljenu nebesku 
domovinu gdje ćemo u vječnosti beskonačno klicati. Ova misao neka sva¬ 
kome od nas bude usađena u srce i razum. Slika podruma neka nas podsjeti 
da ispunjavamo dužnosti prema Bogu koji je toliko rasipan u svojim daro¬ 
vima. On nam pomaže da ispitamo sami sebe. Daje nam snagu za liječenje 
bolesti naše duše i čežnju za najvišim stupnjem svetosti. I jer nas je Kralj 


? Dragi mije moj kao stručak smime (Pj 1,13). 

8 Vinograd, u cvatu, miriše (Pj 2,13). 

9 U kaci sam sam gazio, od naroda nikog ne bijaše (Iz 63,3). 


48 


L 


49 


slave uveo u ovu odaju, uredit ćemo si tamo ovozemaljski dom i po svom 
savezu ljubavi stvoriti temelj svetom Božjem gradu. Sjetimo se da je križ 
svadbena dvorana Kneza mira. Naše duše čeznu za tom svadbenom dvo¬ 
ranom, za sjedinjenjem s Isusom u njegovoj ljubavi. Isus nas je iz ljubavi 
otkupio. Iz ljubavi je svoju krv prolio. Zato smo na tajanstven način u nje¬ 
govom Srcu kod kuće: Introduxit me Rex in cellam vinariam, ordinavit 
in me charitatem . 10 

Slavljen i hvaljen uvijek bio Isus, 

koji nas je otkupio svojom krvlju! 


Kralj me uveo itd. (usp. bilj. 1). 


6 - TOČKE ZA ISPIT SAVJESTI ZA PORAST REVNOSTI 


1832 


Živjet predragocjena krv Isusa Krista! 

Pobudno pismo za duhovne vježbe godine 1832. prema Pravilu 


Milost i ljubav Gospodina našega Isusa Krista 
bile uvijek s nama. Amen . 1 

Evo nas, cijenjena subraćo, posjećuju dani svetih duhovnih vježbi. Naš 
najblaži Bog nas u svojoj dobroti poziva. Tempus visitationis adventi 2 i 
svaki od nas neka zahvalno ponavlja: Ecce elongavi fugiens et mansi in 
solitudine. 3 U ispitu savjesti ovih dana ispitat ćemo se o stvarima koje su 
za nas jako važne i prisjetimo ili se jedne po jedne. 

I — Mi smo oruđe slave Božje 

Kao prvo, Svevišnji nas poziva da promatramo njegovu beskrajnu do¬ 
brotu, koju on pokazuje time što nas je izabrao kao oruđe njegove slave te 
uzdigao na uzvišene božanske službe. Apostol govori svakome od nas: 
Admoneo te ut resuscites gratiam, quae data est tibi per impositionem ma- 
nuum presbyterii..ž Exhibeamus nosmetipsos sicut Dei ministros ... 5 


Arhiv kuće u Nepi (svezak bez oznake stranica) gdje se čuva original okružni¬ 
ce misionarima i braći. Rukopis je od D. Giovannia Merlinia. Za dio namijenjen stu¬ 
dentima konvikta: Lettere Circolari, G VII, cart. 2, fasc. 1, VI, 2. 

1 Milost i ljubav Gospodina našega Isusa Krista bile uvijek s nama. Amen (usp 
1 Kor l,3;Ef 6,23). 

2 Približilo se vrijeme pohoda (usp. Lk 1,43). 

3 Daleko, daleko bih letio, u pustinji se nastanio (Ps 55/54/,8). 

4 Pripominjem ti da raspiriš milosni dar dodijeljen polaganjem ruku starješin- 
stvu (usp. 2 Tim 1,6; 1 Tim 4,14). 

5 Preporučujemo same sebe u svemu kao Kristovi službenici (2 Kor 6,4). 

Vocavit(enim) nos in vocatione sua. 6 7 Iz svega ovoga vidi se kako plemenit 
i dostojan mora biti naš način života. Na nas je mislio prorok kada je re¬ 
kao da su mistični brežuljci svetosti temelji na kojima je izgrađen ljubljeni 
Sion: Fundamenta ejus in montibus sanctis. 1 Ove gore su apostolski ljudi 
uz čiju se pomoć duše uzdižu većoj svetosti. Oni se nazivaju mističnim vra¬ 
tima Siona jer je vječno spasenje ovih duša povezano sa svetošću naše služ¬ 
be. Diligit Dominus portas Sion. 8 Duša svećenika međutim, koji se posve¬ 
ćuje izgradnji duša, kao tajanstveni je grad o kojem su prorečene velike 
stvari: Gloriosa dicta sunt de te, Civitas Dei... 9 Non potest civitas abscon- 
di supra montem posita. 10 * 12 U jednom takvom gradu uređuju pravednici 
svoje duhovne stanove i svi oni koji žele radosna duha crpsti korist iz veli¬ 
kih dobara koje nam Bogu nudi. Sicut laetantium omnium habitatio est 
in te. 11 Uistinu imamo puno razloga da o svemu ovome ozbiljno razmislimo. 

II - Oprijeti se navali grijeha 

Druga osnovna misao koja će zaokupljati našu nutrinu u ovim danima 
šutnje i sabranosti, jest velika potreba ovog našeg najtežeg vremena. Tko 
ovdje ne osjeti i ne vidi koju obavezu imamo u našem služenju časti i sla¬ 
vi Isusa Krista, taj je neizrecivo nezahvalan i krajnje tvrdokoran. Pogledajte 
kako danas veći dio čovječanstva ne poštiva veličinu Božju. Njegov se za¬ 
kon gazi nogama, sveto ime našeg Gospodina je obeščašćeno i neprocjenji¬ 
va cijena našeg spasenja ostaje nezapažena. 0, kako je velika tama koja 
ljudskom krivicom zamagljuje ljudske umove. Huli se na svetinju i nastoji 
se uništiti svaki dobar red time što se svakome oduzima mir koji se nalazi 
samo u Bogu. Oh, kako je potrebno da mi sami, čija je zadaća boriti se pro¬ 
tiv ove struje bezbožnosti i tako biti utvrda koja brani kuću Gospodinovu, 
moramo s prorokom govoriti: Špiritu principali confirma me . 12 Ali gdje 
se dobiva taj dvostruki duh, ako ne u povučenosti svetih duhovnih vježbi? 


6 (Jer) on nas je pozvao svojini pozivom (usp. 2 Tim 1,9). 

7 Zdanje svoje na svetim gorama (Ps 87/86/, 1). 

8 Gospodin ljubi vrata Sionska (usp. Ps 87/86/,2). 

9 Divote se govore o tebi, grade Božji (Ps 87/86/,3). 

1° Nije moguće sakriti grad koji leži na gori (Mt 5,14). 

U Stan svih koji se vesele, jest u tebi (usp. Ps 8 7/86/, 7). 

12 Učvrsti me duhom spremnim (Ps 51/50/, 14). 

III - Poniznost: strah demonu 

Gospodin se za velika djela svoje časti služi poniznim dušama. Zato 
predlažemo ovu godinu kao pomoć za posebni susret s Bogom da bi uvijek 
više tražili krepost poniznosti. Ta krepost neka tako uredi naše misli i os¬ 
jećaje, naše riječi i djela da nađemo milost u Božjim očima. Zar nije Spasi¬ 
telj rekao apostolima: Mit to vos sicut agnos in medio luporum? 13 Zar se 
nije sam ponizio do smrti na križu i to iz ljubavi? Humiliavit semetipsum 
factus obediens usque ad mortem, mortem aut em Crucis. 14 Kao što Moj- 
sije bijaše ponizni pastir i sa svojim čudotvornim štapom zaposjede Egipat, 
tako će i svaki evanđeoski radnik vježbanjem u poniznosti i mističnim šta¬ 
pom križa dospjeti do cilja. On (jer je ponizan) ulijevat će strah demonu. 
Dakle izvor svake svetosti jest ponizan život. Iz poniznosti proizlazi brat¬ 
ska ljubav, spremnost na poslušnost, a ponajprije ponizna molitva pred 
prijestoljem božanske milosti. Odatle nam naime dolaze veće milosti kao i 
hrabrost za izdržljivost u apostolatu. 

IV — Vrijeme je kratko 

Misao na vrijeme koje prolazi i koje je za nas sve kraće neka nas po¬ 
takne da neumorno radimo. Kaže se: Non sunt condignae passiones hujus 
temporis ad futuram gloriam, quae revelabitur in nobis; 15 quod in praesen- 
ti est momentaneum et leve tribulationis nostrae, supramodum in subli- 
mitate aeternum gloriae pondus operatur in nobis. 16 Sama pomisao na to 
da pripadamo Ustanovi koja nam pruža veliko polje rada na kojem može¬ 
mo za kratko vrijeme našeg smrtnog života zaraditi blago za nebo, neka nas 
ojača da punim poletom kročimo naprijed na našem apostolskom putu 
koji će nam dane ispuniti zaslugama i krepostima: Dies pleni invenianiur 
in nobis . 17 

Našim studentima konvikta dodajemo slijedeća posebna razmišljanja. 
I za njih treba biti glavna tema: priprema na dušobrižništvo. U godinama 

U Šaljem vas kao janjce među vukove (Lk 10,3). 

14 Ponizi sam sebe postavši poslušan do smrti, i to do smrti na križu (Fil 2,8). 

13 Patnje sadašnjega vremena nisu dostojne usporedbe sa slavom koja će se obja¬ 
viti u nama (Rim 8,18). 

1^ Naša nam sadašnja, ali kratkotrajna i mala nevolja donosi izvanredno veliku 
i vječnu slavu (2 Kor 4,17). 

1? Naši ce dani biti ispunjeni (usp. Ps 72/71/,7). 

svog studija trebaju rasti u duhovnoj revnosti, usvajanju znanja i želji da 
djeluju na slavu Božju, a bližnjemu daju dobar primjer. Studenti trebaju 
razmisliti o slijedećoj usporedbi: Ako vojnici trebaju čekati da se naoruža¬ 
ju i nabave municiju za bitku, ne može se za njih reći da nisu u službi kne¬ 
ževoj. Tako je i s onima koji se spremaju na crkvenu službu. Oni su 
zaposleni učenjem rukovanja s oružjem za Božju bitku. Tako govorim s 
prorokom: Docens rrnnus ad proelium, posuisti ut arcum aereum brachia 
mea. 16 

Jedna misao i vama koji u službi braće svojim radom potpomažete 
apostolat naše Ustanove u pučkim misijama i duhovnim vježbama. Htio 
bih vam predložiti da nasljedujete anđele. Oni hvale i slave Boga i istovre¬ 
meno bdiju nad voljom Božjom za dobro ljudi. Što da vam kažem kako i u 
čemu ih trebate nasljedovati? Radi se o tome da svakodnevni život sjedini¬ 
te s kontemplativnim. Živite uvijek u Božjoj prisutnosti, čeznite za njim i 
utonite u njega kao u more koje sadrži svako dobro. Razgovarajte s njim u 
dnevnim molitvama i zazivima. Mislite na to da služite samom Bogu tim 
što pomažete Ustanovi. O predragi, budite anđeli u ophođenju, anđeli u 
ljubavi prema Bogu i u revnosti za njegovu čast. Kao što je Bog postavio 
kerubina da čuva ulaz u zemaljski raj, tako trebate i vi znati da briga oko 
ove svete Ustanove najvećim dijelom ovisi o vama. On je grad mira, mjesto 
posebne svetosti i zaklona, ugodan boravak mnogim ljudima koji u skrovi- 
tosti duhovnih vježbi osluškuju Božji glas. Zato nam vjernost pravilima, ob- 
državanje šutnje i međusobno izgrađivanje uvijek pružaju pomoć i sigur¬ 
nost. 

Konačno, svi želimo biti ujedinjeni in vinculo pacis, 19 in charitate 
Dei et in patientia Christi 20 u klanjanja vrijednom Srcu Isusa Krista prema 
riječima apostola: Christus dilexit nos et lavit nos in Sanguine suo . 21 
Molimo za veću revnost u štovanju krvi Kristove, cijene našeg otkupljenja, 
lijeka za spasenje naših duša, snage i utjehe naših srdaca. Amen. 

Rim, 10. studenog 1832. 

U ime vrhovnog poglavara 
GlOVANNl Merlini, generalni tajnik 


18 Ruke mi za borbu uvježba i mišice da luk mjedeni napinju (2 Sam 22,35; 
Ps 18/17/, 35). 

1® Svezom mira (usp. Ef 4,3). 

20 u Božjoj ljubavi i u Kristovoj postojanosti (2 Sol 3,5). 

21 Krist nas je ljubio i oprao nas svojom krvlju (usp. Otk 1,5). 


7 - MISTIČNO BRDO SAVRŠENSTVA* 1833 


Živjela predragocjena krv Isusa Krista! 
Poticaj za duhovne vježbe godine 1833. 


Erunt in montibus quasi columbae convallium . 1 

Mi smo od Boga pozvani k mističnoj gori savršenstva. To odgovara na¬ 
šem staležu, našoj službi i odnosima koje imamo prema dušama koje su ot¬ 
kupljene neprocjenjivom cijenom božanske krvi. Zato ćemo dobro učiniti 
ako u ovim duhovnim vježbama razmatramo o onome što se misli u gore 
navedenom citatu: Erunt in montibus quasi columbae convallium . 2 

I — Put čišćenja 

0 predragi, Bog želi da naša savjest i naš život odražavaju onaj sjaj koji 
nam slika o golubu stavlja pred oči. Jesmo li takvi pred Svevišnjim? Živimo 
li sa zahvalnošću godine svoga života i od Boga primljene milosti da smo 
mogli činiti dobro i kako smo ga činili? Spoznajemo li koliko nam je po¬ 
trebno čišćenje naših srdaca: Lavamini, mundi estote. 3 Osim toga znamo 
da ništa nečisto ne može ući u nebo pa stoga moramo čeznuti za tim čiš¬ 
ćenjem. Ovi dani, koje nam pmža najviše ljubavi vrijedan Bog, naročito su 
za to pogodni: Ecce nunc tempus acceptabile; ecce nunc dies salutis. 4 


* Ovo je jedina okružnica od koje se zadržao original od sv. Gašpara. Nalazi se u 
Scritti del Fondatore (Regolamenti), svezak XII, str. 101-102. Također i kopija iz 
rukopisa D. Camilla Rossia, koja se nalazi u Scritti del Fondatore, svezak XVIII, str. 
385-386, uzeta je za podlogu ovom tekstu. 

1 Sklonit će se u gore kao dolinski golubovi (Ez 7,16). 

2 Sklonit će se... (Ez 7,16). 

2 Operite se, očistite (Iz 1,16). 

4 Sad je vrijeme milosti; sad su dani spasenja (usp. 2 Kor 6,2). 

Ako ovu nakanu nosimo u srcu, tada predlažem naročito za prve dane du¬ 
hovnih vježbi ono što učitelji duhovnog života preporučuju u pogledu pu¬ 
ta čišćenja. Glasovi goluba su više tužaljke nego pjevanje; a što je o tome 
kardinal Bellarmin u svojoj knjizi ,U>e gemitu columbae ” napisao zaista 
vrijedi zlata. O, cijenjena subraćo, plačimo nad našim pogreškama i nedo¬ 
stacima: Gemitus meus a te non est absconditus... 5 Exitus aquarum de- 
duxerunt oculi mei ... 6 Rugiebam a gemitu cordis mei. 7 Moramo plakati 
radi nevolja vremena, radi grijeha naroda: Inter vestibulum, et altare plo- 
rabunt sacerdotes, ministri Dei et dicent: parče, Domine, parče populo 
tuo. 8 I konačno, plačimo iz ljubavi prema Isusu koji nam reče: Aspicient 
ad me, et plangent. 9 Ove suze ne trebaju izazvati neku neobuzdanu žalost, 
nego, naprotiv, one trebaju našem srcu dati ono sveto pomazanje koje nas 
vodi i jača za vječni život. 

Bijela golubica je stidljiva i oprezna i kad je jastreb progoni, uranja u 
vodu. Tako će i duša koja pokazuje kajanje u ovoj svetoj povučenosti te¬ 
žiti k novom načinu života. Budnošću, oprezom i Božjim strahom svladat 
će svaku opasnost. Duša će biti poput Noine golubice. U tajanstvenoj arki 
Božjeg srca tražit će ljupki stan koji je budući raj. Kad je bude demon kao 
okrutni jastreb progonio, ona će tada hrabro uroniti u vodu koja izvire iz 
otvorenog izvora rana Isusa Krista. Budući da iz ove tajanstvene vode crpi 
vječni život, ona u njoj nalazi snagu i mir. Uvijek prima novu izdržljivost 
za pobjedu i za borbu protiv neprijatelja svih nas. 

II — Put rasvfetljenja 

Cilju, koji želimo postići, mora odgovarati sredstvo koje se u tome po¬ 
stizanju primjenjuje. Zato preporučamo da duša pripazi na zlatnu nauku 
koja odgovara putu prosvjetljenja. Golubica nema žuči. Duša teži da bude 
golubica putem stalnog mrtvljenja strasti koje su slikovito prikazane kao 
žuč. Duša se trudi i u neznatnim stvarima. Temelj tome trebaju biti svete 
kreposti... To se pokazuje u poniznosti... strpljenju... krotkosti, ljubavi i u 


5 Vapaji moji nisu ti skriveni (Ps 38/37/,10). 

6 Potoci suza potekoše mi iz očiju (Ps 119/118/,136). 

7 Stenjem od jecanja srca svojega (Ps 38/37/,9). 

8 Između trijema i žrtvenika neka tuže svećenici, sluge Jahvine. Neka mole. 
Smiluj se, Jahve, svojem narodu (JI 2,17). 

9 I gledat će na mene... i plakati (usp. Zah 12,10). 

svim ostalim krepostima koje donose plod svetosti i dostojan dar nebes¬ 
kom sijaču: Veniat dilectus meus, comedat fructus pomorum suorum . 10 
Oči golubice su čiste i jasne. Tako čiste ijasne trebaju biti naše misli koje 
su upravljene Bogu i nebeskim stvarnostima. U čistim nakanama nećemo 
tražiti ništa drugo nego njegovu slavu i pravo spasenje duša: Si oculus tuus 
simplex fuerit, totum corpus lucidum erit. 11 To je onaj trenutak u kojem 
nam Gospodin poklanja svoju ljubav i privrženost: Oculi tui columba- 
rum;' 2 ipsi me avolare fecerunt. 13 Ako mi, o cijenjena subraćo, ove istine 
dobro promotrimo, kako to već i priliči, tada ćemo po vježbama ove godi¬ 
ne donijeti bogate plodove. One nam dopuštaju s odlučnošću steći mud¬ 
rost svetih, što je i jedina želja našega srca. 

III — Put sjedinjenja 

Krepost koju tako stječemo povoljno djeluje na naš duh. Tko teži za 
svetošću, osjeća odbojnost prema svemu onome što udaljuje od Boga. 
On jedino žeđa za Bogom kojeg na putu sjedinjenja neprestano priželjkuje; 
Bog sam je njegova čežnja. Golubice se obično nalaze super rivulos aqua- 
rum. 14 Tako i naše duše trebaju boraviti kod izvora vječnog života. Kao 
što košuta žudi za izvor vodom da bi utažila svoju žeđ, tako mi žeđamo za 
našim ljubljenim Bogom: Quemadmodum desiderat cervus ad fontes aqua- 
rum, ita desiderat anima mea ad te, Deus. 15 A što nam govori Gospodin? 
Sitientes venite ad aquas. 16 Tko pije s tog izvora sitiet adhuc. 17 Golubica 
i svojim letom govori: pennae columbae. 18 Kad napredujemo i rastemo u 
dobru i u traženju savršenstva, tada letimo k prijestolju Gospodnjem. To 
označava savršenstvo koje se postupno postiže: Quis dabit mihi pennas? 19 
A Bog nam odgovara: Imitate le colombe; raširite svoja bijela krila: pennae 

Neka dođe dragi moj i neka jede plodove sa svojih voćaka (usp. Pj 5,1). 

11 Bude li ti oko zdravo, čitavo će ti tijelo biti u svjetlu (Mt 6,22). 

1? Imaš oči kao golubica (Pj 4,1; 5,12). 

13 One me zbunjuju (Pj 6,5). 

14 Nad vodom potočnom (Pj 5,12). 

13 Kao što košuta žudi za izvor vodom, tako duša moja čezne, Bože, za to¬ 
bom (Ps 42/41/,2). 

16 Svi vi koji ste žedni, dođite na vodu (Iz 55,1). 

1? Opet će ožednjeti (Iv 4,13). 

18 Krila golubice (Ps 68/67/,14). 

19 O, da su mi krila (golubinja) (Ps 55/54/,7). 

columbae deargentatae. 20 Srebro sjaji;... sjaji također i dobro djelo koje 
je učinjeno Bogu na slavu: pennae columbae deargentatae... posteriora 
dorsi ejus in pallore auri. 2 ' Noseći slatki jaram službe, pribavljamo zlatni 
rudnik u kojem skupljamo dragulje za nebo! To je pobjeda svetosti koja iz¬ 
rasta na mističnim gorama svetišta, kad se živi po primjeru golubice: Erunt 
in montibus quasi columbae convallium . 22 

IV — Poniznost 

Poniznost nije samo temelj i potpora svakog dobrog djela i predanosti 
srca, ona je i zaštita zaslugama koje smo postigli uz Božju pomoć. Poniz¬ 
nost neka nas vodi, savjetuje, nama upravlja. Neka nam pomogne upoznati 
naše dužnosti i naše pogreške. Poniznost neka nas uzme za ruku i pomogne 
nam učiniti ono što Bog od nas traži. Poniznost jača ljubav, promiče je¬ 
dinstvo naših srdaca s klanjanja vrijednim srcem Isusa Krista po kojemu će¬ 
mo jednoga dana imati udjela u najblaženijem nebeskom kraljevstvu. Amen 

Erunt in montibus quasi columbae convallium . 23 


20 Krila golubice zablistaše srebrom (Ps 68/67/,14). 

21 Krila golubice zablistaše srebrom... a njeno perje žućkastim zlatom (Ps 68 
/67/.14). 

22 Sklonit će se u gore kao dolinski golubovi (Ez 7,16). 

23 Isto. 

8-NAŠ PUT SVETOSTI 


1834 


Poticaj za duhovne vježbe 
godine 1834. 


Kao misao vodilja pisma za duhovne vježbe ove godine, cijenjena 
subraćo i predragi u Isusu Kristu, htio bih uzeti jedno mjesto koje često 
ponavljamo tokom crkvene godine; to nas treba probuditi iz našeg unu¬ 
tarnjeg umora, gdje god se naše srce nalazilo. Božjom milošću i našim, 
revnim sudjelovanjem neka nas ove riječi, na koje nam Bog ukazuje, 
potaknu na velikodušne odluke: Sancti tui Domine mirabile consecuti sunt 
iter servientes praeceptis tuis, ut invenirentur illaesi in aquis validis . 1 0 
predragi, objasnimo ove riječi. 

I — Pozvani na svetost 

Mi smo pozvani na svetost: Haec est enim voluntas Dei, sanctificatio 
vestra. 2 Bog od nas zahtijeva svetost, Crkva nam to stavlja na srce i ljudi to 
od nas očekuju. Svetost donosi red, popravlja čovjeka i čini ga sposobnijim 
za dobro, te ga usidrava u središte istinske i prave radosti koja je u Bogu. 
Zbog kojeg smo drugog razloga ovdje u dolini suza ako ne zato da odra¬ 
zimo Božje svjetlo i kroz to se pripremamo za dragu nebesku domovinu? 
Temeljne strukture vjere trebaju se u nama ne samo općenito razvijati, o 
čemu smo kratko razgovarah, nego se trebaju razvijati na poseban način. 
Razmišljanja o tome trebaju nam pomoći spoznati ono što se prije svega 
izravno nas tiče. Bog neće voditi naše duše ka kreposti općenito, nego ču- 


Arhiv kuće u Nepi 

1 Tvoji sveti, o Gospodine, išli su svojim putem na čudesan način. Pokoravali su 
se tvojim zapovijedima; tako su ostali nepovrijeđeni u naletu bujice, Responsorium 
ad Mat. in II Noct., Ledio IV, Com. plur. Martyrum, Breviarium Romanum. 

2 Ovo je, naime, volja Božja: vaše posvećenje (1 Sol 4,3). 


desnim putem: Mirabile consecuti sumus iter, 3 odvajanje od rodbine i od 
svega drugoga, kao i naša duhovna smrt, čine nas slobodnima za služenje 
Božjim zapovijedima: Servientes praeceptis tuis, A zar ova svjedočanstva 
nisu jasna da nas Bog vodi na čudesan način? I zar nas ne jača obećanje 
stostruke plaće i vječnog života? Si quis reliquerit domum vel fratres, aut 
sorores, aut patrem, aut matrem, propter nomen meum, centuplum 
accipiet, et vitam aeternam possidebit. 5 Oh da, blažen onaj tko ovu istinu 
dobro shvati i jedino za Boga živi. On čini zaista ono što se kaže: Sancti tui 
Domine. 6 U ovom leži ispitivanje savjesti za vrijeme duhovnih vježbi. Po 
dubokoj poniznosti, istinskoj zahvalnosti, iskrenoj odvažnosti i velikoduš¬ 
nosti kajanjem, popravit ćemo ono u čemu smo do sada malaksalošću, mla- 
košću i malodušnošću griješili. Želimo zahvatiti novu, poletnu snagu da 
možemo predivnim putem kojeg nam je Gospodin pokazao ne samo ići 
nego njime trčati, te na taj način pobjeći od svega što prijeti našoj duši. 

II — Krv Kristova: naš posebni put svetosti 

Bacimo pogled na Isusa, predraga subraćo. On nam je s drveta križa 
u siromašnom moru svijeta otvorio put koji nas čuva od navale oluja i po¬ 
topa: Ut inveniremur illaesi in aquis validis.'' Budući da (Gospodin) ne 
propušta dati svakom stvorenju sredstvo Tcoje ga vodi k određenom cilju, 
daje nam Crveno more kao naročiti simbol i usporedbu tajne svoje drago¬ 
cjene krvi. Brinući se za svoju svetost, napajamo ovom krvlju mističnu ze¬ 
mlju duša koje su se isušile čovjekovom krivnjom. Ona grešniku pokazuje 
put koji izvodi iz Egipta, slike propadljivog i izopačenog svijeta. Tko čini 
pokoru i tko je duhovno zahvaćen žarkom ljubavlju prema Isusu, biva po¬ 
taknut i ohrabren da uroni u to otajstveno more te tako postane pobjednik 
dobrote Boga spasitelja svijeta: Terra apparuit arida, et in mari rubro via 
sine impedimento. 8 Ah, koliko ima istine u ovim kratkim napomenama! 


3 Išli smo svojim putem na čudesan način (usp. bilj. 1). 

4 Pokoravali smo se tvojim zapovijedima (usp. bilj. 1). 

3 I svaki će, koji radi mene ostavi kuću, ili braću, ili sestre, ili oca, ili majku... 
stostruko primiti i baštiniti život vječni (Mt 19,29). 

6 Tvoji sveti, o Gospodine (usp. bilj. 1). 

1 Tako smo ostali nepovrijeđeni u naletu bujice (usp. bilj. 1). 

8 Kopno izroni gdje prije bijaše voda; put slobodan nasta od Crvenoga mora 
(Mudr 19,7 i također Responsorium kao u bilj. 1). 

Otkupitelj Isus želi nas u sabranosti ovih duhovnih vježbi na sve podsjetiti. 
On nas poziva da čitamo veliku knjigu križa da tako po posvećenju sebe i 
svojih bližnjih postignemo nebesku mudrost. A što ćemo, o predragi, dru¬ 
go čitati u ranama Isusa raspetoga ako ne da je Isus mistična stijena raza¬ 
pet na drvo križa? Quoniam percussit petram, et flivcerunt aquae, et 
torrentes inundaverunt. 9 To su bujice onih mističnih voda koje simbolizi¬ 
raju božanske milosti; dodijeljene su nam zaslugama dragocjene krvi. One 
nas trebaju u jednom očistiti: da živimo neporočnim životom i bližnjemu 
pokazujemo sjaj dobrih navika. Ah, poslušajmo snažni Otkupiteljev glas! 
On nam pokazuje svoje boli i poziva nas da se zalažemo za spasenje duša, 
koje su neprocjenjive cijene našeg svetog otkupljenja: Empti enim estis 
pretio magno. 10 Revnost u apostolatu, zalaganje u službi, muke pri obrani 
otkupljujućih djela ne otežavaju nam život, nego nas sve ovo potiče da sli¬ 
jedimo našeg božanskog Učitelja i njegov primjer. Iz tih razloga možemo 
kazati: Mirabile consecuti sumus iter, 11 i na nama se obistinjuje ono što je 
rečeno: Si coram hominibus tormenta passi sunt, spes elctorum est immor- 
talis in aeternum 12 Kako nas samo to mora tješiti da u nasljedovanju Kri¬ 
sta svoj život uzmognemo istrošiti kao žrtvu paljenicu Bogu na čast i na 
spasenje duša! Kakav nam poučan i predivan put nudi Svevišnji i koje pob¬ 
jedničke palme i krune će nam podijeliti? Ideo coronas triumphales me- 
ruerunt . 13 

III — Oživimo iznova naš poziv 

Upravimo naše molitve prema tom cilju i jačajmo se u održavanju brat¬ 
ske ljubavi. Spoznajmo bolje nakanu zašto nas je Bog skupio u naše misio¬ 
narske kuće: da jedan drugog potičemo na revnost u vjeri, intelektualnom 
odgoju, pastoralnoj službi i iskušamo se u rukovanju s mističnim oružjem 
duhovnog života: Propter testamentum Domini, et leges paternas Sancti 


9 Eno, udari u hrid, i voda poteče i provreše potoci (Ps 78/77/,20 i također 
Responsorium kao u bilj. 1). 

10 j ei; skupom cijenom ste otkupljeni (usp. 1 Kor 6,20). 

11 Išli smo svojim putem na čudesan način (usp. bilj. 1). 

12 Iako su u očima ljudi trpjeli, nada izabranih je besmrtna i vječna ( Ant. 3 ad 
Mat. in I Noct., Com. plur. Martyrum, Breviarium Romanum; usp. Mudr 3,4). 

13 Zato su zaslužili pobjedničke krune ( Responsorium ad Mat. ini Noct., Lectia 
II, Com. plur. Martyrum, Breviarium Romanum). 

Dei perstiterunt in amore fraternitatis, quia unus fuit semper spiritus in 
eis, et una fides . 14 

Blaženi su svi koji žive prema svome staležu. Kako naši mladi koji se 
pripremaju na dušobrižničku službu, tako i braća sa svojim službama i za¬ 
dacima: Beati qui habitant, in domo tua, Domine; in saecula saeculorum 
laudabunt te. 15 Završit ćemo ovu misao: Veliko je i hvale vrijedno iz na¬ 
vedenih razloga zajedno i u ljubavi biti sjedinjeni: Ecce quam bonum et 
quam jucundum habitare fratres in unum , 16 bonum je radi našeg posveće¬ 
nja, jucundum u pogledu slave misionarske službe. Budimo dakle jedno u 
molitvi, jednodušni u volji da nazidani na mističnu stijenu križa spremno 
se obranimo od paklenih strijela i zadobijemo nebesku krunu za ljubljeni 
Sion. Amen. 


1 4 Na temelju Gospodnje riječi i nauke otaca sveci su Božji izdržali u bratskoj 
ljubavi jer su ih nadahnjivali jedan duh i jedna vjera ( Responsorium ad Mat. in III 
Noct., Lectio VII, Com. plur. Martyrum, Breviarium Romanum). 

1 5 Blaženi koji prebivaju u Domu tvome slaveć te bez prestanka (Ps 84/83/,5). 

16 Gle, kako je dobro i kako je milo kao braća zajedno živjeti (Ps 133/132/,!). 

9 - TKO JE MISIONAR?* 


1835 


Živjela predragocjena krv Isusa Krista 

Okružnica 

za duhovne vježbe godine 1835. 


[misionarima] 

Milost i ljubav Kristova neka uvijek budu u našim srcima. Amen . 1 
Attende tibi, 2 attende lectioni, exhortationi, et doctrinae. 

Noli negligere gratiam, quae est in te, quae data est tibi. 3 

Predragi moji, ovim nas riječima Bog zove ove godine na duhovne vjež¬ 
be. Iako se po Božjem milosrđu stalno posvećujemo predmetima naše 
svete službe, ipak trebamo obnoviti naše duhovne snage da bolje možemo 
djelovati i s više se revnosti zalagati za veću slavu najdražeg Boga. 

I — Obnoviti duhovne snage 

Ne može se poreći, predraga moja subraćo, da je za osnivanje i jačanje 
vanjskog života potrebno njegovanje unutarnjeg. U onoj mjeri u kojoj mi 
produbljujemo naš duhovni život, raste revnost i žar ljubavi za dobro duša. 
Zato apostol poručuje svakome od nas: Attende tibi... hoc enim faciens, 


* Tekst okružnice misionarima, studentima konvikta i braći nalazi se u arhivu 
kuće u Nepi, u rukopisu D. Camilla Rossia. Opomene itd. nalaze se u Scritti del Fon- 
datore, svezak XVIII, str. 391, i nose potpis D. Giovannia Merlinia. 

1 Usp. 1 Kor 1,3 ;Ef 6,23. 

2 Pazi na samog sebe (1 Tim 4,16). 

3 Posvećuj se čitanju, opominjanju i poučavanju. Ne zanemaruj u sebi milosni 
dar koji ti je udijeljen (1 Tim 4,13-14). 

et teipsum salvum facies, et alios , 4 Jao nama, ako svete tajne vjere dijeli¬ 
mo drugima, a sami u tome ne sudjelujemo! Što bi nam koristilo sve dobro 
kojim djelujemo u apostolatu, na koji nas je Bog pozvao, ako to ne bi bilo 
prožeto i istinitim Duhom Božjim? 

Neka slijedeće preneseno na našu dušobrižničku službu, ne pogodi ni¬ 
koga od nas: Tota nocte laborantes nihil cepimus. 5 Godine prolaze, vri¬ 
jeme bježi bez povratka i neopozivo nas približuje vječnosti. Neka svatko u 
svom srcu govori: Quid tu sopore deprimeris? Surge, invoca Deum tuum... 6 
Medice cura te ipsum . 7 

II — Tko je misionar? 

Koji su to neustrašivi radnici o kojima govori apostol? To su oni koji 
rade u pravom Gospodnjem Duhu i pokazuju se kao prave sluge svetišta: 
Exhibeamus nosmetipsos sicut Dei ministros... 8 Hi sunt vere filiiDei, qui 
špiritu Dei aguntur. 9 

Vinko Paulski kaže: „Što god bivam stariji, to mi postaje jasnije tko je 
misionar. To je čovjek poslan od Boga ad dandam scientiam salutis plebi 
ejus. 10 On je glasnik koji je poslan da ljudima prenese božansku poruku: 
Vidi Angelum Dei; 11 on je mistična truba Gospodnja kojom se zalutali 
pozivaju na pokoru, obraćeni jačaju, a pravednici bivaju uzdignuti do oso¬ 
bite svetosti: Exalta voćem tuam sicut tuba. ” 12 

Tko je misionar? To je čovjek koji je duhovno umro svemu onome što 
bi ga moglo spriječiti u namjerama dušobrižništva i svetog zvanja, onaj ko¬ 
ji živi samo za Boga i njegovu slavu: Mihi vivere Christus est. 13 To je 
čovjek koji se ničim drugim ne hrani nego samo božanskom hranom, onaj 


4 Pazi na samog sebe... jer radeći ovo spasit ćeš i samog sebe i svoje slušatelje 
(1 Tim 4,16). 

3 Svu noć smo se trudili, a ništa nismo uhvatili (Lk 5,5). 

6 Sto spavaš kao zaklan? Ustaj i prizivlji Boga svojega (Jon 1,6). 

2 Liječniče, izliječi sam sebe (Lk 4,23). 

8 Preporučujemo same sebe... kao Kristovi službenici (2 Kor 6,4). 

9 Svi su oni koje vodi Božji Duh (istiniti) sinovi Božji (Rim 8,14). 

10 Da narodu njegovu pruži spoznaju spasenja (Lk 1,77). 

11 Anđela Jahvina vidjeh (Suci 6,22). 

12 Glas svoj poput roga podigni (Iz 58,1). 

13 Za me je... život Krist (Fil 1,21). 

na kojeg se odnose slijedeće riječi pisma: Cibus meus est, ut faciam volun- 
tatem Patris mei. 14 On žeđa za pravdom i svetošću: Beati qui esuriunt, 
et sitiunt justitiam. 15 Njegovo srce, pokrenuto vatrom božanske ljubavi, 
duboko je pogođeno spoznajom da Bog nije od ljudi dovoljno ljubljen: 
Qui infirmatur, et ego non infirmor, quis scandalizatur, et ego non uror? 16 

Moramo se ovih dana ispitati o svemu što nam je rečeno i obnoviti 
svoj duh. Naš život mora postati takav da se obistine riječi koje je Isus re¬ 
kao apostolima: Vos testimonium perhibebitis de me... 11 Virtute magna 
reddebant Apostoli testimonium Jesu Christi. 18 Kod ovih ispitivanja sav¬ 
jesti postaje nam jasno koje nam pomoći pruža naša sveta Ustanova za naše 
jačanje u kreposti... Duhovne vježbe, vrijeme sabranosti i tišine, ispit sav¬ 
jesti i svi ostali običaji koji su nam poznati, oh! kako utječu na jačanje 
duha i napredovanje u crkvenoj službi: Justi habebunt fortitudinem, 
assument pennas... volabunt et non deficient . 19 

O njegovanju unutarnjeg duhovnog života ovisi služba vanjskog apo- 
stolata. Ono nas vodi da naše obaveze prema Bogu, zajednici i bližnjemu 
dobro obavljamo. Tako se u svakom ispunjava ono što Gospodin govori u 
Svetom pismu o pravedniku koji želi stalno napredovati i sazrijevati: 
Ascensiones in corde suo disposuit in valle lacrymarum in loco quem po- 
suit. 20 

III — Kao Marija: slušati da bi bili slušani 

Ove kratke misli želimo, predragi, pažljivo pohraniti u naše srce. Ne¬ 
ka se u njega duboko urežu. Ugledajmo se u Mariju! Iako je bila ogledalo 
svetosti, slušala je riječi Isusove: Conservabat omnia verba conferens in 


14 Moja se hrana sastoji u tome da vršim volju mojega Oca (usp. Iv 4,34). 

1^ Blago žednima i gladnima pravednosti (Mt 5,6). 

16 Tko je slab, a ja da ne budem slab? Tko se sablažnjuje, a ja da ne izgaram? 
(2 Kor 11,29). 

17 Pa ćete mi biti svjedoci (Dj 1,8; usp. Iv 15,27). 

18 Apostoli su vrlo odvažno svjedočili za Isusa Krista (usp. Dj 4,33). 

19 Pravednici (što god se više uzdaju u Gospodina) to su jači, imaju orlovska kri¬ 
la... trče i ne umaraju se ( Com. plur. Martyr., Mat, II Noct., ant’ 6, Breviarium Ro- 
manum; usp. Iz 40,31). 

20 (Blažen tko) se sprema na svete putove! Prolaze li suhom dolinom... (usp. 
Ps 84/83/, 6-7). 

corde suo. 21 Neka velika Majka poslije Isusa bude naša voditeljica, naša 
učiteljica, naš pralik i naš primjer! U duhu iskrene poniznosti želimo sve 
ove misli koje potječu od Boga prihvatiti i pohraniti ih u svoje srce. Neka 
se ono ispuni onim svetim željama kojim težimo za intimnim sjedinjenjem 
s Bogom. Neka te želje stalno upravljaju našim jezikom da možemo narodu 
objavljivati vječne istine: Eructavit cormeum verbumbonum... 12 Domine 
labia meaaperies. 23 

Neka svaki od nas izvede pravi zaključak iz slijedećih riječi: Audiam 
quid loquatur in me Dominus Deus, quoniam loquetur pacem in plebem 
suam. 24 Jeste li primijetili? Prvo ja moram slušati da bi ljudi mogli slušati 
mene. Onim što nam je dano i u suradnji s milošću u nama i drugima gra¬ 
dimo onaj mir koji stvara kraljevstvo Božje u ljudskim srcima: Audiam 
quid loquatur in me Dominus Deus. 25 


21 (A Marija) je pamtila sve te događaje i razmišljala o njima u srcu svome (Lk 
2,19)\ 

22 Iz srca mi naviru riječi divne (Ps 45/44/,2). 

23 Otvori, Gospodine, usne moje (Ps 51/50/, 17). 

24 Da poslušam što mi to Jahve govori: Jahve obećava mir narodu svome (Ps 85 
/84/,9). 

25 isto. 

9 - U NASLJEDOVANJU KRISTA PRIPREMATI SE NA SLUŽBU 


1835 


Na razmišljanje 
studentima konvikta, 
čitati tamo gdje se nalaze naši konvikti 


Već kod najave duhovnih vježbi čujete u svojim srcima Božji zov. Sje¬ 
tite se velike obaveze koju preuzimate u pripravi za službu. Zadubite se u 
promatranju onoga što je sveto. Postignite ono stanje kreposti u kojem će¬ 
te po temeljitoj izobrazbi u teologiji i pastoralu postati sol zemlje i svjetlo 
svijeta. Nasljedujte Isusa u vrijeme njegova skrivenog života u Nazaretu te 
u ovim danima mislite prije svega da se vita Jesu manifestetur in nobis. 26 

Posvetite Bogu prvine plodova svog životnog puta. Sačuvajte sebe kao 
sjajni bijeli ljiljan u vrtu Crkve. Neka predragi Isus u vama nađe bogatu 
utjehu i neka vas on ispuni svojim bogatim blagoslovom za koji se u ovim 
duhovnim vježbama trebate moliti u dubokoj poniznosti. Vježbajte se na¬ 
ročito da vaše namjere kod posla budu čiste, a vaša služba povezana iz¬ 
vanrednom ljubavlju da tako budete prava djeca svjetla: Ut filii lucis am- 
bulate; 21 ambulate dum lucem habetis ne tenebrae vos comprehendant. 28 

26 Život Isusov u nama treba očitovati (usp. 2 Kor 4,10). 

27 Živite kao djeca svjetla (Ef 5,8). 

28 Hodite dok imate svjetlo da vas ne bi osvojila tama (Iv 12,35). 


9 - OŽIVLJAVANJE I OSTVARENJE POZIVA 


Budući da ste se ovih dana, ljubljena braćo u Isusu Kristu, zajedno 
okupili na duhovnim vježbama, sjetite se vodstva Božje providnosti koja 
vas je pozvala da služite našoj svetoj Ustanovi. 

Ispitujte se koliko se vježbate u kreposti: da li svako sredstvo koje 
vam je Bog dao za vaše spasenje dobro koristite. 

Sjetite se da kada služite Ustanovi, služite Božjem djelu. Tako možete 
lako razumjeti koliko mora biti velika vaša ljubav i pažnja u ispunjavanju 
zadataka koje vam je Gospodin povjerio. 

Ne tražite razlog vaših pogrešaka kod drugih, nego puno više u 
pomanjkanju vlastite kreposti. Nju pak trebate Božjom milošću postići u 
ovim duhovnim vježbama. Gospodin repleat in bonis desiderium vestrum 29 
tako da, sveti u ovo vrijeme, smijete sudjelovati u vječnom blaženstvu. 
Amen. 


29 Ispunja vašu čežnju dobrima (usp. Ps 103/102/,5). 

9 - UPUTE 


1835 


Opomene 

1. Duh molitve i poniznosti u nama treba sve više i više rasti. I u radu 
ostanimo sjedinjeni s Bogom. Molimo za se i za sve ljude koje nam Bog 
povjerava. 

2. Svaki neka ima svog duhovnog vođu i to ne samo po imenu nego 
prema uputi Direttore Diretto našeg Albertinia. 

3. Budimo čvrsto povezani s našom Ustanovom, molimo za nju i za 
rast njezinih članova. Neka svatko pazi da svojom krivnjom ne izgubi 
poziv. 

4. Svi sastanci neka budu u ljubavi, naročito u odmoru neka se govori, 
o onome što nas izgrađuje. Ne sudimo o stvarima koje nam Bog nije po¬ 
vjerio. Ne zadržavajmo se na nevažnim sitnicama koje ne odgovaraju čovje¬ 
ku apostolata. 

5. Naš apostolat treba služiti prvenstveno nama i braći pomoćnicima; 
dajmo dobar primjer. Svima neka je temeljno načelo urezano u srce: 
Ama nesciri, et pro nihilo reputari... 30 Cum feceritis haec omnia, dičite: 
Servi inutiles sumus . 31 

6. Neka poslušnost bude mistični brod koji nas vodi u luku našeg od¬ 
ređenja. Budimo poslušni bez sustezanja, velikodušni i pripravni na žrtvu. 
0 revnosti i neizmjernoj ljubavi kojom promičemo dobro, ne trebam ni 
govoriti: povećajmo našu duhovnu revnost i odbacimo sve što se protivi 
kreposti. Plodovi toga su dostojanstvo, veselje, nepodijeljena predanost u 
službi te zadovoljstvo svim onim što i kako Bog s nama raspolaže. Tako 
tužbe, svađe i tome slično neće imati mjesta. 

7. Iskreno štujmo svi božansku krv i mislimo na to da to štovanje pro¬ 
širimo sa svim poznatim sredstvima što je moguće brže. Blažena Djevica 
Marija, sv. Franjo Ksaverski i naš anđeo čuvar neka nas prate na putu koji 
vodi u nebo. 


39 Želi biti neprimijećen i držan za ništa (De Imitatione Christi , Liber I caput 
II, n. 3). . ’ 

31 Kad ovo sve izvršite tada recite: Beskorisne smo sluge (usp. Lk 17,10). 

0 vremenitim stvarima 


Neka svaki pojedini pomaže Ustanovu koliko mu je to moguće. Neka 
se ima u vidu troškove za poštu koja ide u daljinu. Kašnjenje priopćenja s 
vrhovnom upravom i drugih stvari koje su zaista i očito na slavu Božju bi¬ 
lo bi odilaženje u drugu skrajnost. Drugi ekstrem kojeg treba izbjegavati 
jest beskorisno, radoznalo i koji put, čak štoviše, štetno dopisivanje (pre¬ 
mda se traže izlike i zato). Treba sačuvati ravnotežu. Neka dopisivanje bu¬ 
de vrijedno poštivanja, uljudno, odgojno, a nikada zadirkujuće, bijesno, ne- 
uljudno. Budući da je narasla cijena kmetskih usluga u slučajevima manje 
hitnosti neka se svaki osobno snađe za doručak i izuzevši, kao što sam re¬ 
kao, opravdanu žurbu neka među nama bude ono što biva u privatnim obi¬ 
teljima koje su dobro planirane i upravljene. 

O pridržanim grijesima i oprostima 

Neka se osim toga ima točna spoznaja pridržanih grijeha i neka se 
prouče upute o oprostima, i neka ili se ponovo potvrdi ako je to potreb¬ 
no. Uostalom, budući da mi imamo oproste božanske krvi, treba primije¬ 
titi da se ne traže drugi ustupci, ili da se ne ponavlja zahtjev za onim što 
se već ima. 

Upozorenje 

Zasada se uređuje generalni arhiv i vrhovni poglavar pregleda otisnuto 
i sve drugo što se tiče Ustanove. Molitve za svagdanje potrebe. Potrebno je 
koji put, zbog razloga sigurnosti, poslati omot i neka se u njemu pošalje 
popis fondova koje posjeduje misionarska kuća pa radilo se i o malom iz- 
-—vjcštaju, i neka se naznače naslovi, ako je potrebno, kanoni, i ako postoje 
kopije instrumenata, i neka se arhiv uredi prema okružnici. Neka se napravi 
popis ili naznaka neproduktivnosti. Neka se pošalje izvod stvarnog stanja 
te i onog pasivnog sve do dana kada se piše. Neka se naznači kružićima sve 
ono što je potrebno i važno spomena za aktiviranje generalnog arhiva; i 
sve ono što je slično ovdje spomenutom. 

Neka milost Isusa Krista obiluje u našim srcima. Amen. 

U ime kanonika DEL BUFALO, apostolskog misionara vrhovnog poglavara 

GlOVANNI MERLINI, generalni tajnik 

10 - UZGAJATI I BRANITI NAS POZIV * 


1836 


Živjela predragocjena krv Isusa Krista 

Poticaj za svete duhovne vježbe studenoga 1836. 
prema Pravilu 


Misionarima 

Na već uobičajen način pišem vam ovo pismo za duhovne vježbe na 
koje vas Bog poziva. Kratke misli koje vam dajem neka vam u ovo vrijeme 
unutarnje sabranosti budu na međusobno ohrabrenje. Bog nam poklanja 
ovo vrijeme da ojačamo kreposni život i produbimo svoje sveto zvanje. 
Uvjeren sam da su duhovne misli koje vam dozivam u sjećanje, predraga 
subraćo, već na drugi način utisnute u našu dušu. Ali svete misli koje se 
ponavljaju, kako rekoh malo prije, u našem sjećanju, pomoći će nam pro¬ 
dubiti vjeru: Declaratio sermonum tuorum illuminat; et intellectum dat 
parvulis. 1 Slijedeće tri misli produbit ćemo ove godine: prva se odnosi na 
uvijek dublje saznanje visokog poziva za koje nas je Bog predvidio; druga se 
odnosi na dobro korištenje sredstava milosti koje nam Božje milosrđe uvi¬ 
jek iznova pruža; u trećoj se radi o zaprekama koje nam đavao stavlja na 
put da nam uspori napredovanje u dobru i da bi nas zamorio u služenju 
božanskoj slavi. 

I — Naš poziv 

Neće nam biti teško pozabaviti se ovih dana pitanjem koje je preslat- 
ki učitelj postavljao svakom svom redovniku: Ad quid venisti? 2 Da, pre- 


* Arhiv kuće u Nepi 

1 Objava riječi tvojih prosvjetljuje, bezazlene urazumljuje (Ps 119/118/,130). 

2 Zašto si došao? (sv. Bernard) 


dragi u Isusu Kristu, svakome se od nas postavlja ovo pitanje, pa se dobro 
ispitajmo s kojim smo ciljem stupili u Ustanovu. Velikodušno odvajanje od 
svih stvari i osoba, pobjeda nad nama samima, a time i razapinjanje neured¬ 
nih želja, sve su to bez sumnje pretpostavke za našu svetu službu koju nam 
je Bog povjerio da je uzmognemo dobro vršiti i ispuniti. Svaka ljudska ovis¬ 
nost umanjuje apostolat, sprečava njegov postupni rast i onemogućuje sa¬ 
vršeno djelovanje: Verebar (govori Job) omnia opera mea; 3 i veliki učitelj 
duhovnog života, Ivan od Križa običavao je uzimati slijedeći primjer: Lo¬ 
vac koji tankom niti drži svezanu bilo koju pticu, koči njezin let u visinu. 
Tako je i s dušom koja je ovisna o nečemu, pa bila ta ovisnost ne znam ka¬ 
ko malena, duša će time biti spriječena u svom mističnom letu k Bogu. 
Stoga nije dovoljno da činim dobro, nego se radi o tome da djelujem u 
onom pravom duhu Božjem koji tjera, vodi i sve privodi k većoj slavi Bož¬ 
joj: Hii sunt vere filii Dei, qui špiritu Dei aguntur. 4 Da, blaženi mi, ako 
nam točno ispunjavanje volje Božje postane duhovna hrana koja hrani i 
jača naše duše: Cibus meus est, ut faciam voluntatem Patris meL 5 

Tko je dakle misionar? On je poslanik Gospodnji ad dandam scientiam 
salutis plebi ejus; 6 on vrši posebnu službu u kojoj osim običnih uvodi i 
nove metode da narod Božji privede spasenju. Takva služba zahtijeva sa¬ 
ma po sebi određeni stupanj svetosti, što vjernici od nas zahtijevaju i oče¬ 
kuju. Tko to dakle ne shvaća da ova služba sa svojom mnogostrukom za¬ 
daćom od nas ne zahtijeva besprijekoran život? Uvjeti za našu svetost i 
svetost drugih su: najdublja poniznost, razborita, a ipak žarka ljubav prema 
bližnjemu i nepokolebivo strpljenje koje po trpljenju kroz mnoge vježbe 
kreposti i na tajanstven način postaje plodno. Tako se mogu razumjeti ri¬ 
ječi Pisma: Ormtam monilibus filiam Jerusalem Dominus concupivit . 7 

Evo, duša koja se Bogu posvetila slikovito je prikazana u slici jake že¬ 
ne čije se djelovanje pokazuje u ćudorednom vladanju, koja manum suam 
misit ad fortia, et digiti ejus apprehenderunt fusum. 8 Ruka je alat za po¬ 
sao i time što svoju snagu uložimo u rad sviđamo se nebeskom božanskom 


3 Od mojih me djela groza obuzima (usp. Job 9,28). 

4 Svi su oni koje vodi Božji Duh sinovi Božji (Rim 8,14). 

5 Moja se hrana sastoji u tom da vršim volju oca moga (usp. Iv 4,34). 

6 Da narodu njegovu pruži spoznaju spasenja (usp. Lk 1,77). 

I Gospodin je žudio za kćerkom Jeruzalema u nevjestinom nakitu (Svetkovina 
Marijinog uznesenja na nebo, II Noct., Resp. post. I Lect., Breviarium Romanum; 
usp. Iz 61,10). 

8 Rukama se masa preslice i prstima drži vreteno (Izr 31,19). 


72 


73 



Zaručniku. On nas iz ljubavi goni da u tkanju svojih niti stalno napredu¬ 
jemo; što znači da trebamo dovesti u sklad svetost u nama i drugima po 
uzvišenom dostojanstvu naše službe. Preneseno opet na jaku ženu s vrete¬ 
nom to znači: s nitima najfinije svile (aluzija na različite kreposti) zapo¬ 
čela je svoje dragocjeno djelo, koje je u tekstu ovako opisano: Stragulatam 
vestern fecit šibi; byssus, et purpura indumentum ejus... ridebit in die 
novissimo . 9 Kako se krasno onda o njoj u hvalospjevu govori: Beatissi- 
mam praedicaverunt... 10 Moji predragi u Isusu Kristu! Zadubimo se u raz¬ 
matranje što je u ovom kratkom razlaganju rečeno. Obnovimo se u onom 
duhu i u onoj dušobrižničkoj revnosti na koju nas Bog neprestano zove. 
Govorimo često s prorokom: Spiritum rectum innova in visceribus meis . 11 
Dane, koji nam još ostaju na našem hodpčasničkom putu, želimo proživje¬ 
ti tako povezani s Gospodinom i međusobno da dies pleni inveniantur in 
nobis . lz 

II — Tri sredstva za suradnju s Božjim planovima 

Ali nije samo dovoljno da spoznajemo velike Božje planove s nama, 
nego moramo prihvatiti i pogodna sredstva da surađujemo s planovima Sve¬ 
višnjega. U jakoj ženi vidim prije svega tri sredstva koja se primjenjuju s 
velikom pažnjom i zbog čega će nam biti dodijeljena velika slava. Prvo je 
ljubav prema povučenosti; drugo zadržavanje u molitvi; treće neumorna 
revnost. Čovjek apostolata, duša koja se Bogu posvetila, mora ljubiti po- 
vučenost u kojoj se Bog javlja na osobit način da nas na odgovarajući način 
pripravi na našu dušobrižničku službu. Misionar mora u svojoj sobi biti 
kontemplativac, a vani sijač. On sjedinjuje unutarnji s vanjskim životom i 
čuva u Bogu svetu prostodušnost. Unutarnji život je uvjet za vanjsjd 
apostolat. Kada nedostaje unutarnji život, zgradi nedostaje temelj: kada on 
popusti ni vanjski život se ne može razvijati onako kako to Bog od nas že¬ 
li. Po molitvi biva djelo izgrađeno na poseban način: ona dovodi do izra¬ 
žaja božanski plan u svoj njegovoj veličini, ona ublažuje brigu oko posla 
i trudi se oko ukrašavanja. Tada saziva ljude da hvale djela Gospodnja: 


9 Sama sebi šije pokrivače, odijeva se lanom i purpurom... pa se smije danu bu¬ 
dućem (Izr 31,22-25). 

10 Sretnom je nazivaju (Izr 31,28). 

11 Duh postojan obnovi u meni (Ps 51 /5 0/ ,12). 

12 Dani nam budu ispunjeni (usp. Ps 51,10). 


Venite, et videte opera Domini. 13 U jednoj takvoj zgradi nalaze svoj du¬ 
hovni dom oni kojima je potrebna naša pomoć: bolesni nalaze zdravlje, a 
klonuli bivaju ojačani. S Božjom pomoću trebamo otkupljenima tako biti 
na raspolaganju da ih zagovaramo, branimo i vodimo k svetosti. Bit će i 
onih koji se zatvaraju pred Božjim milosrđem. Zato trebamo imati neumor¬ 
nu revnost i strpljivost u trpljenju. Uvijek misleći na svoju svetu dužnost, 
misionar treba svima biti sve, da sve pridobije za Isusa Krista. Na to upuću¬ 
ju riječi o jakoj ženi: Gustavit, et vidit, quia bona est negotiatio ejus... Os 
suum aperuit sapientiae... Panem otiosa non comedit... Roboravit bra- 
chium suum; i zato: Confidit in ea cor viri su i. 14 Kako smo sretni da baš 
u ove dane dolazimo s našim ljubljenim Isusom i zbog njegove ljubavi do 
ovakvih zaključaka koji odgovaraju onom što se po Isusu usjeklo u našu 
dušu. 

III — Predvidjeti prepreke i svladati ih 

Kao vojnik, pogotovo onaj koji pripada obrambenom odredu, gleda¬ 
mo naprijed, pazimo na neprijatelja, otkrivamo njegove zasjede, svlada¬ 
vamo ga i nad njim trijumfiramo. Ovako se mora svaki od nas držati u 
povjerenom apostolatu. Pri tome mislimo na riječi apostola koje je upra¬ 
vio svom ljubljenom učeniku: Labora sicut bonus miles Jesu Christi . 15 

Kod uzimanja prethodnog spomenutog sredstva, a njemu pripada i 
oružje svjetla koje uzimamo u borbi protiv nasrtaja pakla, moramo raču¬ 
nati s time da će doći razna iskušenja. Napasti, strah ili dosada, bezvolj- 
nost ih ljutnja, mogu nas tako obuzeti da dovoljno ne cijenimo veličinu 
svoje službe i pomoć koju pri tom vidimo. Sve će nam stati na put i priječi¬ 
ti nas da prebrodimo navedene teškoće. Ali moramo u ovoj borbi ostati 
posve normalni, ne quando dicat inimicus meus: Praevalui. 16 Kada već đa¬ 
vao općenito napada svako dobro djelo, koliko li će se tek više boriti pro¬ 
tiv ovog apostolata na kojeg smo pozvani? Kaže se: Omnia possum in eo 
qui me confortat . 17 Quis me separabit a charitate Christi?' 8 Mističnim šta- 


Dođite, gledaj te djela Jahvina (Ps 46/45/,9). 

1^ Vidi kako joj posao napreduje... Svoja usta mudro otvara... Ne jede kruha bes¬ 
poslice... Živo miče rukama... Muževljevo se srce uzda u nju (Izr 31,18.26.27.17.11). 
13 Dijeli sa mnom tegobe kao dobar vojnik Krista Isusa (2 Tim 2,3). 

16 Nek ne kaže dušmanin: Nadjačah njega (Ps 13/12/,5). 

12 Sve mogu u onome koji mi daje snagu (Fil 4,13). 

1® Tko će me rastaviti od ljubavi Kristove? (usp. Rim 8,35). 

pom Božje milosti pobijedit ćemo đavolsku oholost kao stoje Mojsije sna¬ 
gom štapa pobijedio faraona. Prisustvo Božje milosti bit će nam kao štap 
na koji se možemo osloniti da bi podnijeli i pobijedili svoju vlastitu bijedu: 
Virga tua, et baculus tuus; ipsa me consolata sunt . 19 

Po savezu smo ljubavi odlučili da ove važeće duhovne misli izmijeni¬ 
mo i o njima razmislimo. Budimo stalno pripravni da ih izvršimo! Neka 
nam one prema Svetom pismu budu tajanstveni pečat koji naša srca briž¬ 
ljivo zatvara pred neprijateljem i daje nam da okusimo onaj mir koji je 
predokus raja. Za taj raj služimo Bogu tako revnim duhom koji goruće 
čezne da to smije zauvijek uživati. Amen. 


19 Tvoj štap i palica tvoja utjeha su meni (Ps 23/22/,4). 

10 - POSLUŠNOST 


1836 


Studentima konvikta [i braći] 


Predragi mladići, Bog vam šalje posebnu poruku, naime slijedeću: u 
vama vidimo budućnost Ustanove. Vama je upravljena posebna ljubav i 
skrb u vjeri; naša neumorna briga i potpora da tako s brojem godina po- 
rastete u kreposti i revnosti duha. Ali koje sredstvo morate koristiti da po¬ 
stignete postavljeni cilj? To je krepost svete poslušnosti u kojoj se trebate 
ispitati: Vir obediens loquetur victorias. 20 Poslušnost je ono tajanstveno 
svjetlo koje vam pokazuje put vječnog spasa, otkriva prevare neprijatelja, 
čini sigurnim vaše djelovanje, daje vam mir duše i pomaže vam da se vjež¬ 
bate i u drugim vrlinama. To vas čini dostojnima krune nebeske domovine 
i konačno nasljednicima Krista, koji factus est obediens usque ad mor- 
tem. 2 1 Našim koracima ne smije upravljati naša svojeglavost koja se tako 
lako uvlači u nas, niti kriva načela koja si čovjek zacrta. Istinski duh Evan¬ 
đelja, primjeran život svetaca, glas vjere u nama, sve to treba biti potpora 
našem držanju, za naš primjer koji dajemo, našoj pripravi za službu. 

Ova duhovna uputa neka bude na isti način od koristi braći i svim 
ostalima. Milost, mir i ljubav Isusa Krista neka budu uvijek u našim srcima. 
Amen 

Slavljen i hvaljen uvijek bio Isus, 
koji nas je otkupio svojom krvlju. 

U ime gospodina kanonika DEL BUFALO , apostolskog misionara vrh.pog. 

GlOVANNl MERLINI, misionar, generalni tajnik 


20 Čovjek koji sluša navijestit će pobjede (usp. Izr 21,28). 

21 Ponizi sam sebe postavši poslušan do smrti (Fil 2,8). 

11 - MISIONAR U ZAJEDNICI* 


1837 


Živjela predragocjena krv Isusa Krista 

Duhovni poticaji o kojima treba razmišljati 
u svetoj samoći duhovnih vježbi 
godine 1837. prema Pravilu 


[Misionarima] 

Bog nam je prošlih godina, o cijenjena subraćo, poklonio mnogo du¬ 
hovnih dobara tako da smo našu dušu mogli hraniti božanskim nadahnući¬ 
ma. Iz toga smo crpili ustrajnost i snagu da možemo ići putovima svetosti. 
Neka se svatko ispita u skrušenosti pred Bogom kako je tko na tome radio. 
Opet se vraća ovo plodonosno vrijeme u kojem smo pred Bogom, kojeg od 
sveg srca ljubimo, pozvani da ponovno čitamo knjige svoje savjesti. Oprez¬ 
no i revno ispitat ćemo se da li smo dobro iskoristili milosti, talente i vri¬ 
jeme koje nam je Bog do sada poklonio za skupljanje blaga u nebu. Neka se 
nikada ne dogodi da smo nalik lijenom sluzi koji je svoje talente pokopao 
ili onom upravitelju koji je potrošio imanje svoga gospodara ili onim ludim 
djevicama koje su dozvolile da im se ugase svjetiljke!... Već je i sam apostol 
strepio kad je govorio one, razmišljanja vrijedne, riječi: Ne cum aliis prae- 
dicaverim, ipse reprobus efficiar. 1 Što ćemo tek mi kazati koji smo pred 
Gospodinom tako jadni? Neka svatko kaže u svom srcu: Ego sum vir vi- 
dens paupertatem meam 2 Naša majka Crkva moli za to da izrastu neustra¬ 
šivi apostoli riječi Božje koji pomažu u borbi protiv ove bijede vremena i 
da se mističnim oružjem bore protiv opačina grijeha. Za vrijeme ovih du¬ 
hovnih vježbi Bog nas želi naučiti rukovati duhovnim oruđem: Docet ma- 
nus meas ad praelium 3 U ovim svetim danima posebnu ćemo pažnju po¬ 
svetiti trima temama. 


* Scritti del Fondatore, svezak XVIII, str. 397—398. 

1 Da sam ne budem odbačen pošto sam drugima propovjedao (1 Kor 9,27). 

2 Ja sam čovjek što upozna svoju bijedu (usp. Tuž 3,1). 

3 Ruke mi za borbu uvježba (Ps 18/17/,35; 2 Sam 22,35). 


I - Zbog kojeg smo cilja u Ustanovi? 

Ponajprije ćemo se sjetiti riječi koje bi preslatki učitelj upućivao svo¬ 
jim redovnicima: Ad quid venisti? 4 S kojim smo namjerama stupili u Usta¬ 
novu? Da s Bogom surađujemo na velikim planovima njegove providnosti, 
da se sami posvetimo i ostale privedemo k svetosti i tješnje nasljedujemo 
život Isusa Krista; da povezani savezom ljubavi budemo zaštitni bedem 
protiv bezboštva vremena i da utažimo žeđ Isusa koji je žedan duša, da 
se oslobodimo vlastitih posjeda, rođaka, udobnosti, a ponajviše samih se¬ 
be. Oh, kako krasan doprinos za naše dobro i slavu Božju! Ja dakle nisam 
u Ustanovi da radim po svojoj zamisli, da zadovoljim svoje samoljublje, pa 
niti u duhovnom životu, da njegujem svoju osjetljivost ili da radim prema 
simpatijama ili antipatijama itd. Ja sam u Ustanovi da živim duhovnim ži¬ 
votom, da se vježbam u poslušnosti i poniznosti i nepodijeljenom se oda- 
nošću zalažem za slavu Božju te pokoravanjem prema danoj vlasti 
raspoznajem božansku volju. 

II — Osjećaj za naše zajednice 

Kao drugo morali bi se ispitati imamo li onu pravu duboku kršćansku 
ljubav koju smo dužni prema našim zajednicama i prema našima? Uvijek 
se mora raditi u duhu Gospodnjem: Ii sunt vere fllii Dei, qui špiritu Dei 
agunturž To mora biti tako urezano u naše srce da možemo govoriti kao 
veliki Ksaver: Oblivioni detur dextera mea, siobliviscar tui, Societas Jesu. 6 
Naša ljubav u ovome slučaju treba biti jedinstvena: neka bude dobrotvor¬ 
na, rasipna, strpljiva, skromna i oštroumna. Molim vas upamtite ove rije¬ 
či: Si quis suorum, et maxime domesticorum curam non habet, fidem ne- 
gavit, et est infideli deterior . 7 Mnogi se sveti pisci pitaju: Qui sunt autem 
domestici Dei? s To su prije svega oni koji su pozvani na unutarnje sjedi¬ 
njenje s Gospodinom bili oni u službi svetišta ili samostana. Tko ne zna da 
od pravilnog njegovanja ovih mističnih biljaka ovisi bogata žetva njihovih 


4 Zašto si došao ovamo? (sv. Bernard). 

3 Svi su oni koje vodi Božji Duh sinovi Božji (Rim 8,14). 

6 Nck se osuši desnica moja. Družbo Isusova, ako tebe zaboravim (sv. Franjo 
Ksaverski; usp. Ps 137/136/,5). 

? Ako se tko za svoje, osobito za ukućane, ne brine, zanijekao je vjeru; gori je 
od nevjernika (1 Tim 5,8). 

3 Tko su ukućani Božji? 

plodova? Nebeski sijač nalazi u njima veselje i zadovoljstvo. 0, Bože moj... 
kad bi se o našim zajednicama obistinile ove riječi: Vineae florentes de- 
derunt odorem suum! 9 Zajednica kao i vinograd ima propisnu ogradu; 
to su pravila; ona zahtijevaju duhovno svratiste, tišinu, pažljivo ponašanje 
prema vanjskima, mudro držanje u razgovoru i kreposnu revnost u djelo¬ 
vanju. Samo na taj način neće lisice provaliti u vinograd i opustošiti ga. 
Za obradu vinograda treba znanje, marljivost, budnost i plodonosna kiša. 
Tako su nam u njegovanju naših zajednica potrebni osobiti darovi koje 
moramo postići po molitvi. Da bi poželi željene plodove, potrebno je čini¬ 
ti dobro, potpuno se založiti i upotrijebiti odgovarajuće metode uz veliku 
budnost. Ovdje su nam od velike pomoći naši propisi i pravila koje nikad 
ne možemo dovoljno preporučiti. 

III — Povećavanje slave Božje u apostolatu Ustanove 

I konačno treće. Razmišljajmo o našoj revnosti u apostolatu i u pro¬ 
micanju slave Božje. Radi se o stalnom zalaganju uz sredstva koja nam je 
Ustanova dala i koja smo od nje preuzeli putem prakse da bismo tako osi¬ 
gurali nastavak njezinog apostolata. Neka ovdje sv. Pavao apostol dođe do 
riječi čija pisma u svojoj žarkoj revnosti svjedoče za duše i brinu o njihovoj 
svetosti: Per Evangelium ego vos genui... 10 Optabam anathema esse pro 
fratribus ... 11 Quis infirmatur, et ego non infirmor?... Quis scandalizatur, et 
ego non uror?... 12 Charitas Christi urget nos... 13 Superabundo gaudio in 
omni tribulatione . 14 

IV — Duliovni poticaji za rast ljubavi 

Promatrajmo, cijenjena subraćo, ove riječi. A da bi misao koja je u 
ovoj okružnici izražena imala dobar uspjeh, koji Bog od nas želi, dajmo si 


9 Vinograd, u cvatu, miriše (Pj 2,13). 

10 ...jer vas ja Evanđeljem rodih... (1 Kor 4,15). 

11 Želio bih da ja osobno budem određen za uništenje... za svoju braću (Rim 9,3). 

12 Tko je slab a ja da ne budem slab? Tko se sablažnjuje, a ja da ne izgaram? 
(2 Kor 11,29). 

13 Ljubav Kristova potpuno nama ovladava (2 Kor 5,14). 

14 Preobilna je radost moja zbog sve nevolje naše (2 Kor 7,4). 


na koncu nekoliko duhovnih opaski koje neka budu kao usijane vamice 
koje raspiruju veliku vatru ljubavi. 

1. Kada vanjski život jednog misionara nije vođen od unutarnjeg i na 
njemu nadograđen, mogu se njegove fizičke snage još toliko trošiti, ali on 
neće moći opstati pred Bogom. 

2. Tko ljubi skriveni život u jednostavnosti i poniznosti, taj će kročiti 
putem kreposti i održat će se u svetoj ljubavi Božjoj. Kako već kažu učite¬ 
lji duhovnog života, plemenito se vino čuva od kvarenja na zraku tako da 
se pažljivo drži zatvoreno. 

3. Tko je iz udobnosti zadovoljan neznatnim dobrom, nalazi se blizu 
zla. Tko sve više teži k višem dobru, udaljen je od zla. 

4. Jadan li je i žaljenja vrijedan onaj koji je bogat duhovnim darovima 
i govorništvom, kojega narod hvali itd., ali koji ne posjeduje odgovarajuće 
kreposti i koji sve što ima ne prepisuje Bogu. 

5. Zemaljsko shvaćanje jasno otkriva tko o sebi dobro misli, a o dru¬ 
gima loše govori. 

6. Tko živi u poslušnosti, nalazi volju Božju, čuva mir u srcu i podupi¬ 
re bližnje u vjeri. 

7. Štovanje krvi Kristove jest savršeno sredstvo za postizanje one rev¬ 
nosti s kojom možemo ostvariti sve ovo rečeno. Ta krv neka bude radost 
našega srca. 

11 - VJEŽBANJE U KREPOSTIMA 


1837 


Duhovna uputa našim 
studentima konvikta 


U vježbanju kreposti postoje tri različita stupnja. Prvi se sastoji u to¬ 
me da se u kreposti povremeno vježba. Drugi stupanj da se koristi svaka 
ponuđena prilika za vježbanje u kreposti. Treći se stupanj sastoji u tome da 
se trudimo i savršeno se u kreposti vježbamo. 

Neka se svaki o tome ispita. 

11 - TRI JEZGROVITE RIJEČI 


1837 


Duhovne upute braći 


Da bi jedan brat bio dostojan sin Ustanove i svoju zadaću dobro izvrša¬ 
vao, treba paziti na tri slijedeće, ali sadržajne rečenice: Budi šutljiv, ne¬ 
umorno se trudi, sve podnosi. 

Upute koje su ovdje navedene gospodi studentima i braći mogu tako¬ 
đer i svim osobama naše zajednice biti od koristi. 

Milost, mir i milosrđe Isusa Krista neka uvijek bogato ispune naša 
srca. Amen. 

6. studenog 1837. 

U ime gospodina kanonika DEL BUI’ALO, apostolskog misionara vrh.pogl. 
GlOVANNI MERLINI, misionar, generalni tajnik 

